Sindikat MA pisao Vladi: Zaposleni u bezizlaznoj situaciji – Portal Bar\nSindikat MA pisao…\nSindikat MA pisao Vladi: Zaposleni u bezizlaznoj situaciji\nFoto: arhiva FOS-a\nZaposelni u Montenegro Erlajnsu posljednju platu su primili za septembar prošle godine a Vlada do danas nije odgovorila kakav će biti status radnika, saopšteno je iz Sindikalne organizacije MA.\nPredsjednik Sindikata Marko Radulović tim povodom Vladi je uputio otvoreno pismo.\n„Dok se preduzimaju aktivnosti u cilju osnivanja nove kompanije ,,ToMontenegro“ do današnjeg dana nismo dobili ni jednu povratnu informaciju oko definisanja statusa zaposlenih u Montenegro Airlines-u, pa ovim putem dozvolite da u ime svih zaposlenih i u ime Sindikalne organizacije Montenegro Airlnesa, još jedanput ukažem na činjenicu da su posljednju platu zaposleni primili za septembar mjesec 2020. godine. Takođe, doprinosi za socijalno osiguranje zaposlenih nisu uplaćivani od septembra mjeseca 2017. godine pa na dalje“, navodi Radulović.\nU međuvremenu, kako je dodao, zaposlenim su prispjela sva dospjela potraživanja (neplaćeni računi, krediti, opomene pred utuženja, rješenja o izvršenju…), a sve jer su zaposleni iscrpili sva moguća finansijska sredstva, te su u krajnje bezizlaznoj situaciji.\n„Posebno otežavajuća okolnost je činjenica da je u kompaniji usljed izbijanja korona virusa zaražen veliki broj zaposlenih, te da usljed nedostatka finansijskih sredstava zaposleni ne mogu da priušte adekvatno liječenje, te se sa pravom još jedanput postavlja pitanje nedostatka socijalne empatije prema zaposlenima. Pored gore navedenih razloga, zaposleni i dalje uredno dolaze na posao i obavljaju svoja radna zaduženja, shodno trenutnoj situaciji“, poručuju iz MA.\nRadulović dodaje kako zaposleni ni na koji način nijesu doprinijeli insolventnosti kompanije i obustavi komercijalnih letova koji su osnovna djelatnost , već su, kako kaže, krajnje profesionalno i odgovorno obavljali svoje poslove i radne zadatke.\n„Shodno navedenom još jedanput želimo da ukažemo da minimalna mjesečna zarada u kompaniji iznosi 228 eura kao i da je većina plata zaposlenih na nivou prosječne mjesečne zarade na nivou države.\nImajući u vidu sve gore navedene okolnosti (izostanak redovnih primanja kao i svakodnevno funkcionisanje usljed pandemije izazvane corona virusom), možete i sami zaključiti da se zaposleni nalaze u krajnje bezizlaznoj situaciji, s toga još jednom apelujemo da se u što kraćem roku nađe adekvatno rješenje u cilju isplate zaostalih mjesečnih zarada zaposlenih i uplate doprinosa za obavezno socijalno osiguranje“, poručuju iz Sindikalne organizacije MA.


Za svako dete, svako pravo | UNICEF Srbija\nZa svako dete, svako pravo\nPre 30 godina, svet se obavezao da će zaštiti i unaprediti prava dece. Konvencija o pravima deteta predstavlja viziju sveta u kojem svako dete ima mogućnost da postigne svoj puni potencijal bez diskriminacije, da je zaštićeno, poštovano i da ima mogućnost da učestvuje u donošenju odluka koje utiču na njegov ili njen život.\nPostoji mnogo razloga da se proslave uspesi - od smanjenja stope smrtnosti odojčadi u svetu do povećanja broja dece koja upisuju i pohađaju školu.\nIstovremeno, godišnjica Konvencije nam je i podstenik da još mnogo toga mora da se uradi za sadašnje i buduće generacije dece. Ukoliko se njihova prava krše, posledice su dalekosežne – i za život dece i za razvoj zajednice i društva u celini.\nUNICEF u Srbiji napravio je ilustrovanu Konvenciju o pravima deteta prilagođenu deci.\nPreuzmite knjigu „Moja prava” klikom na link ovde.\nHimna dečijih prava\nUz podršku UNICEF-a, hor Kolibri je snimio himnu posvećenu deci i njihovim pravima pod nazivom „Za život nov“, a devojčica Jovana Vasić peva pesmu „Bolji svet“.\nPovodom obeležavanja 30 godina od usvajanja Konvencije, UNICEF u Srbiji, uz podršku Grada Beograda, organizovao je dobrotvorni koncert na kojem su se prvi put zajedno na bini našli hor Kolibri, Nemanja Radulović i Stefan Milenković.\nSva sredstva od prodaje karata za koncert usmeravaju se za podršku unapređenju programa predškolskog vaspitanja i obrazovanja u Republici Srbiji.\nUNICEF je visoko priznata svetska organizacija koja promoviše i štiti dečija prava u 190 zemalja, uključujući i Srbiju.\nVesti, multimedijalni resursi i stručni komentari o dečijim pitanjima i radu UNICEF-a u Srbiji\nRad UNICEF-a je zasnovan na empirijskim podacima, preciznom istraživanju i pažljivoj analizi.\nPriče o deci i njihovim porodicama u Srbiji


Sastanak u okviru kampanje "Oprezni paze na pružne prelaze"\nSastanak u okviru kampanje “Oprezni paze na pružne prelaze”\nU Banjaluci i Čelincu u toku je radni sastanak i posjeta pružnim prelazima u okviru kampanje “Oprezni paze na pružne prelaze”. Želi se skrenuti pažnja na nesreće u kojima gubimo ljudske živote, a koje se dešavaju upravo zbog nepažnje.\nGradonačelnik Banjaluke Draško Stanovuković je rekao da je uzeto u razmatranje deset pružnih prelaza koji bi se mogli ukinuti .\n“Identifikovali smo 29 pružnih prelaza, od kojih 10 smo uzeli u razmatranje i koji se mogu ukinuti. Ukidanjem shvatamo da nisu potrebni, da se izgradi druga saobraćajna komunikacija”, rekao je Stanivuković.\nVESNA VOŽNI, pomoćnik ministra sobraćaja RS\n“Cilj nam je da obiđemo sve gradove i opštine koje imaju putne prelaze. S obzirom da kad se desi nezgoda na putnom prelazu, zakonom je propisano da vozovi imaju prednost, ali nažalost zbog slabe opreznosti učesnika u drumskom saobraćaju desi se da su preminuli ljudi”, rekla je Vožni.\nU RS ima 240 pružnih prelaza, a plan je da se smanji na 150. U proteklih pet godina je na pružnim relazima stradalo 14 osoba.\nKS: Danas isplata naknada za civilne žrtve rata


U saobraćajnoj mreži više od 3.000 ulica Srpske Atine, pronaći stambenu zgradu ili poslovni objekat ponekad je pravi podvig.\nIako je prva pomisao da ršum odslikava periferiju, gde svakodnevno niču nove kuće, loša numeracija i rasparčanost pretvaraju u pravi lavirint i gradsko jezgro, pa ponekad nisu od pomoći ni virtuelne mape. Daleko od toga da se u tome možemo porediti s Japancima, koji nemaju običaj da krste ulice, nego ih obeležavaju brojevima, i to ne po redu, nego po vremenu kada su izgrađene, slične podudarnosti ipak postoje i od njih lude novosadski taksisti jer tamo prestaje da važi svaka logika.\nDodatno obeležavanje slovima i nije neka novina ukoliko vam ne zatreba, recimo, Ulica Jovana Popovića 61, gde se našlo čak osam grafema, koje ne poštuju ni abecedni sled, već između odredišta A i B prkosno stoje kuće od C do H, izrađene na površini koja je verovatno pripadala jednom vlasniku, ali je naknadno isparcelisana i legalizovana. Ipak, u tome ju je prestigla Ulica Branka Bajića 9, obuhvativši svojom cifrom čak tri zgrade, a da biste došli do svog odredišta, u izboru od A do K, ovog puta ćiriličnim nizom, moraćete ni više ni manje nego da kružite oko njih.\nTražeći neparan broj Ulice Moše Pijade u smeru prema Kameničkoj pijaci, možda ćete pomisliti da se neko našalio s vama, sve dok vas ne uputi da bacite pogled na bočnu fasadu. Meštane Sremske Kamenice to ne buni, kao ni činjenica da su sa iste strane, ali ovaj put spreda, smešteni i parni brojevi. Razlog odstupanja od urbanističkih pravila je, kažu, Centar za osnovnu policijsku obuku, čija je zgrada u stilu romantizma sagrađena davne 1848. godine, za potrebe školovanja vojnih policijskih kadrova Austrijske carevine. Ovo zdanje nepoznatog autora, koje svojom površinom od oko 7.000 kvadratnih metara i spratnošću spada u grupu najvećih objekata sagrađenih u to vreme na teritoriji Novog Sada, diktiralo je isto rešenje i obližnjoj Ulici Marka Oreškovića.\nU pronalaženju zabačenih adresa, pored snalažljivosti i poznavanja grada, veliku ulogu ima i prevozno sredstvo. Auto vam zato neće biti od koristi ukoliko tragate, recimo, za Balzakovom 10 jer se do nje dolazi – sa dvorišne strane. Kada se već spominju Liman i saobraćajnica imenovana po začetniku realizma, treba napomenuti i da je ona neočekivano prigrlila brojeve od 62 do 68, iako zvanično pripadaju Ulici Narodnog fronta. Takvih primera ima u gotovo svakom kutku grada, pa i na Novom naselju, gde se do ulaza 15 i 17 zgrade „na lakat” u Partizanskih baza zapravo stiže iz Ulice Svetozara Ćorovića.\nNezvanični pobednik mogla bi biti petrovaradinska enigma – Ulica Dinka Šimunovića, koja se račva na desetak delova, što zadaje glavobolju i najboljim majstorima za volanom.\nZatim, kod broja 97 novo sledi grananje nalevo, pa ponovno deljenje na tri dela. Ulica se „završava” (na mapi) parnim brojem 104 i neparnim 171. Ali ni to nije sve jer se posle njih volšebno pojavljuju 86A i 88A.\nTags: orijentacija, ulice\nMiloš Vučević: Poruka za Borisa Tadića


SportDC - Vesti - Tenis - Đoković u Banjaluci, čim uslovi dozvole\nUtorak, 26.01.2021 10:39\n03.07.2020 Gavro Vujanović\nOrganizacioni odbor turnira "Adria Tur Banjaluka" održao je danas, u Administrativnom centru Vlade Republike Srpske u Banjaluci, drugu sjednicu.\nČlanovi Organizacionog odbora usvojili su informaciju o otkazivanju turnira "Adria Tur Banjaluka", koji je trebalo da bude održan u Banjaluci 3. i 4. jula 2020. godine, u organizaciji Fondacije Novak Đoković, uz partnerstvo Teniskog saveza Republike Srpske.\nNacionalni Teniski centar će biti spreman da dočeka najboljeg svjetskog tenisera koji će, kako je potvrđeno iz njegovog tima, u Banjaluku doći čim se stvore uslovi.\nNa sjednici je zaključeno da su ranije započete pripremne aktivnosti realizovane u predviđenim rokovima.\nOrganizacioni odbor opredijeljen je da se radovi na kompleksu u banjalučkom parku "Mladen Stojanović" izvedu do kraja, čime će u Banjaluci biti završen multifunkcionalni objekat za održavanje kako teniskih, tako i drugih događaja na otvorenom.\nRukovodstvo Teniskog saveza Republike Srpske zahvalilo se srpskom članu predsjedništva BiH, Miloradu Dodiku, Predsjednici Republike Srpske Željki Cvijanović, Vladi Republike Srpske i svim drugim institucijama na saradnji i pruženoj podršci u realizaciji dosadašnjih aktivnosti.\nMilunović: Rudar Prijedor će se vratiti u Premijer ligu BiH\nVlado Jagodić: Ponosan sam na ostvareno\nSofrenić: Mnogo faktora utiče na izbor selektora\nPetev ili Barbarez?\nRudari spustili zavjesu na jesen\nSusret Arlova i Gujona u Beogradu


Počeo simpozijum i obilježavanje svjetskog dana doktora porodične medicine | Herceg Televizija Trebinje\nU hotelu „Leotar“ danas je počeo dvodnevni simpozijum doktora porodične medicine pod sloganom „Bolje spriječiti nego liječiti“.\nDraško Kuprešak, predsjednik Udruženja dokotora porodične medicine RS kaže da se skup organizuje povodom svjetskog dana porodične medicine i koji ima za cilj da stručnu javnost i građane, podsjeti na važnost ulaganja u zdravlje, kao i na bitnost preventivnih aktivnosti u svrhu zaštite zdravlja.\n„Udruženje doktora porodične medicine je donekle zadovoljno trenutnim statusom jer je dosta od strane države uloženo kada je u pitanju infrastruktura, a kada je u pitanju razvoj ljudskih resursa, danas imamo tek 50 odsto specijalista porodične medicine, što mislim da je nedovoljno da bi se kompetentno bavili ovom oblasti. Nadamo se da ćemo zaista promijeniti i koncept finansiranja i da bez motivacionih mehanizama porodična medicina neće dati puni efekat“, istakao je Kuprešak.\nMilojko Grujičić, savjetnik ministra zdravlja i socijalne zaštite u vladi RS je istakao da su primarna zdravstvena zaštita i porodični dokotori najvažniji dio zdravstvenog sistema RS i da oko 80 odsto oni rješavaju zdravstvenih problema naših građana.\n„Ministarstvo zdravlja i socijalne zaštite RS od 2005. do 2014. godine je kroz projekte ‘Jačanje zdravstvene zaštite i razvojni program RS’ uložilo oko 40 miliona maraka u rekonstrukciju domova zdravlja i ambulanti porodične medicine u RS, tako da je izgrađeno 85 objekata ili 226 ambulanti porodične medicine. Do kraja 2016. godine biće rekonstruisano 127 objekata ili 334 ambulante porodične medicine. U prethodnom periodu podržali smo sertifikaciju 20 domova zdravlja, a akreditovano je oko 200 timova porodične medicine“, naveo je Grujičić, dodajući da će resorno ministarstvo nastaviti i u narednom periodu da podržava rad doktora porodične medicine.\nTatjana Bošnjak, specijalista porodične medicine i šef službe porodične medicine u Trebinju podsjetila je da je Trebinje dugo kasnilo sa promjenom zdravstvenog sistema ka por odičnoj medicini.\n„Ja sam dugo bila jedini specijalista, ali sada se to dosta promijenilo i mi radimo po svim principima porodične medicine i pacijenti su to i prihvatili. Danas smo čuli koje su to karakteristike rada doktora porodične medicine, a nakon toga smo imali eminentnog stručnjaka iz Beograda, dr Zorana Ilića, psihijatra i psihologa, koji nam je govorio o stresu i konfliktu, kao i mnoge druge stvari iz komunikacije koje su nama ljekarima sa primarnog nivoa, s obzirom da smo ljekari sa najvećim brojem kontakata, jako bitni. Sistem porodične medicine u Trebinju je zastupljen od 2007. godine i broji 15 timova, od čega je 14 u gradu i jedna ambulanta u Lastvi”, kazala je Bošnjak.\nNa Trgu slobode, sutra u devet časova ljekari trebinjskog Doma zdravlja obavljaće besplatne preglede zainteresovanih građana.


Pod uslovom da naši košarkaši na kvalifikacionom turniru u Beogradu od 23. do 28. juna najpre prebrode grupu u kojoj su sa Dominikanskom Republikom i Novim Zelandom, a onda kroz polufinale i finale nadmaše i dva najbolja tima iz grupe u kojoj su Portoriko, Italija i Senegal, na olimpijske igre će ići kao petorangirana selekcija sveta.\nNaime, na najnovijoj FIBA rang listi, ekipa koju vodi Igor Kokoškov je posle februarskih nastupa (pobeda nad Finskom, poraz od Gruzije) smenila sa pete pozicije. Na vrhu su ostali neprikosnoveni Amerikanci, a slede Španija, Australija, Argentina, pa "orlovi" i ostatak sveta.\nNikola Jokić na meču Mundobasketa između reprezentacija Srbije i SAD\nImajući u vidu da će svetska kuća košarke ovu listu koristiti za olimpijski žreb, koji će 20. marta biti održan iako se još ne znaju pobednici četiri kvalifikaciona turnira, to znači da će naši košarkaši, izbore li plasman, možda već u uvodnoj fazi Igara u Tokiju odmeriti snage sa Amerikancima.\nOvo stoga jer će u prvom "šeširu" biti SAD i Španija kao najbolje rangirane selekcije, a potom će svi ostali učesnici biti raspoređeni u "parove", pa će jedan tim ići na Amerikance, drugi na "furiju". To znači da su, osim Španaca, svih ostalih deset učesnika olimpijskog turnira - već u prvoj rundi mogući rivali moćnoj selekciji SAD, u koju su sada pozvani svi asovi NBA lige.\nZa sada su se na Igre kvalifkovali Japanci kao domaćini, te selekcije SAD, Španije, Francuske, Argentine, Nigerije, Irana i Australije.


Šarčević: Ministarska grupa za problem nasilja u školama - Studio B\nŠarčević: Ministarska grupa za problem nasilja u školama Tanjug\nDruštvoDrustvo Pocetna 12. 11. 2017. 10:27:48\nOn je, gostujući na TV Pink, rekao da ministarstvo koje vodi ne može samo da izađe na kraj s tim problemom, već da u rešavanje moraju da se uključe i druga ministarstva – za rad, zapošljavanje, boračka i socijalna pitajna, unutrašnjih poslova i pravde, ali i porodica.\n„Nisu male kazne u Srbiji ako je 100.000 dianara kazna, a do sada bila 5.000. To drastično povećana kazna. I ne može neko da se izvuče iz priče“, rekao je Šarčević.\nOn je kao jedan od problema naveo i to što je prethodni saziv ministarstva „desetkovao“ stručne saradnike po školama, pedagoge, psihologe…\n„To je resorski strašno degradirano, a to su ljudi koji mogu da primete neku nevolju pre nego što se nešto desi. Oni moraju da znaju svu decu, sastav porodice, da je očekivati da se tako nešto desi. Prevencija je u ovom slučaju strašno bitna“, podvukao je ministar.\n„Sada smo napravili proceduru, u jednom danu, škola mora da prijavi nasilni incident školskoj upravi i inspekciji na lokalu. Istog trenutka oni moraju da jave republičkoj inspekciji, nadležnim pomoćnicima i timu za nasilje, a ko to ne uradi, sledi smena, bez pardona i to piše u zakonu“, naznačio je ministar.\nUkazao je i da se govori samo o slučajevima koji „isplivaju“ u javnost, dok se mnogo toga ne prijavi, u nameri da se zataška.\n„Sada ćemo na ovome raditi intenzivno i pokušati da to na naeki način dovedemo na razumnu meru“, podvukao je ministar prosvete.\nOn je rekao da zaposleni u školi moraju da znaju koja su to „kritična mesta u školi“ i moraju da budu među decom.\n„Nijednog trenutka neću opravdati školu i njenu krivicu tamo gde je ona kriva, ali istovremeno nastavnicima su vezane ruke – ne smeš ovo, ne smeš ono, svi su u pravu sem onih koji rade u nastavi. Sad smo stvari postavili na svoje mesto i sada sistem mora da deluje efikasno“, rekao je Šarčević.


Institut za onkologiju Vojvodine dobija dva nova aparata za zračenje\nInstitut za onkologiju Vojvodine u Sremskoj Kamenici uskoro će dobiti dva nova linearna akceleratora. Dobiće i CT simulator za lečenje i zračnu terapiju pacijenata sa najtežim bolestima u Vojvodini.\nTo su potvrdili ministar zdravlja Zlatibor Lončar i pokrajinski sekretar za zdravstvo Zoran Gojković. Njih dvojica su posetila Institut u Sremskoj Kamenici, gde su u toku građevinski radovi na proširenju kapaciteta za zračnu terapiju.\nGojković je izjavio da je ovo najveći projekat koji Pokrajinska vlada i Ministarstvo zdravlja rade zajedno. On je dodao da će projekat doprineti da se reši ono što je najveći problem u zdravstvenom sektoru, a to su liste čekanja za onkološke pacijente.\nPročitajte još: OVO ĆE VAS ZANIMATI: Komunalna milicija dobila nova ovlašćenja!\n– Nabavkom i instaliranjem najsavremenijih medicinskih aparata, Institut za onkologiju u potpunosti će rešiti problem lista čekanja za sve onkološke pacijente na teritoriji AP Vojvodine, kojima je ovakav vid terapije neophodan – kazao je Gojković.\nKako je saopšteno ovom prilikom, ukupna vrednost ove investicije je 6,6 miliona evra. Završetak radova planiran je za šest meseci.\nTagoviInstitut za onkologiju Vojvodine zdravstvo Zlatibor Lončar Zoran Gojković\nIzmene u organizaciji saobraćaja, umesto vozom putnici idu autobusom\nNešto novo u prodajnim objektima kompanije „Ogrev“


USMRTILA INVESTITORA sa tri metka zbog placa\nU Bulevaru kralja Aleksandra Stojanka S. (69) presudila Zoranu t. (59). Spor oko građevinskog zemljišta komšinica rešila sa tri metka\nKako nezvanično saznajemo, Zoran T. je bio investitor i živeo je u blizini mesta gde je ubijen. Njegova supruga, u pratnji ćerke, ubrzo je došla na lice mesta, kako bi identifikovala telo.\nOna je u suzama ispričala policajcima da sumnja da je za njegovo ubistvo odgovorna žena sa kojom se sukobio oko imovine, tačnije građevinskog zemljišta.\n- Nikada nisam čula da je imao problema sa nekim, niti da je neko od stanara imao problem\nsa njim. Znam i da je imao kancelariju ovde u kraju - ispričala je jedna od stanarki višespratnice.


Film "Strahinja Banović" nagrađen i u Beligiji\nFilm „Strahinja Banović“ nagrađen i u Beligiji\nTanjug 22. marta 2022. 13:31\nBEOGRAD – Nagrada za najbolji scenario na upravo završenom 37. Međunarodnom filmskom festivalu u Monsu u Belgiji pripala je Stefanu Arsenijeviću, Bojanu Vuletiću i Nikoli Dikreju za film “Strahinja Banović”, saopštili su danas producenti.\nKako je navedeno, na ceremoniji zatvaranja festivala u Monsu nagradu je primio Dikrej, a predsednik žirija bio je reditelj Majkl Redford, poznat po filmovima “Il Postino” i “1984”.\n„Ovo je prva filmska nagrada koju sam ikada dobio i jako mi znači. Izuzetno sam srećan što je delim sa Stefanom i Bojanom, sa kojima sam zaista uživao u radu i izgradio veliko prijateljstvo. Za nagradu su zaslužni i mnogobrojni migranti koji su podelili sa nama svoje životne priče. Na tom ukazanom poverenju smo im beskrajno zahvalni“, rekao je povodom prizanja Dikrej.\nPrikazivanju filma „Strahinja Banović“ u Monsu bili su prisustvovali glumac Ibrahim Kom, producent Žil Šanijel i reditelj Arsenojević koji je istakao da je posebno srećan zbog nagrade jer to znači da je „uspeo scenaristički eksperiment spajanja dva naoko sasvim različita sveta, tradicionalnog srpskog i savremenog migrantskog“.\n„Dodatno sam počastvovan što je predsednik žirija reditelj čije filmove veoma volim”, istakao je Arsenijević.\n“Strahinja Banović” je moderna adaptacija čuvene srpske epske pesme, smeštena u savremeni kontekst migrantske krize, a imao je svetsku premijeru prošle godine na 55. Međunarodnom filmskom festivalu u Karlovim Varima, gde je osvojio čak pet nagrada, uključujući i glavnu nagradu, Gran-pri Kristalni globus za najbolji film.\nArsenijevićev film je do sada učestvovao i na još 20 filmskih festivala poput onih u Pinđau, Kairu, Sevilji, Monpeljeu, Solunu, Haifi, Trstu i drugim gradovima sveta.\nFilm su podržali Filmski centar Srbije, Fond Saveta Evrope – Eurimaž, Filmski fond Luksemburg, Francuski nacionalni centar za film, Bugarski nacionalni filmski centar, Litvanski filmski centar, Kreativna Evropa – MEDIA i Vlada Srbije.


“Alahu akbar” i bomba u Briselu: Napadač identifikovan – BiGportal.ba\n“Alahu akbar” i bomba u Briselu: Napadač identifikovan\nBelgijska policija za borbu protiv terorizma istražuje motive bombaša samoubice kojeg su ubili vojnici koji čuvaju železničku stanicu u Briselu.\nBelgijska policija saopštila je da su posle male eksplozije vojnici na centralnoj železnickoj stanici u Briselu “neutralisali jednu osobu” koja je, kako javljaju belgijski mediji, bila opasana pojasom sa eksplozivom.\nBelgijsko tužilaštvo navelo je da eksploziju koju je na železničkoj stanici u Briselu izazvao osumnjičeni muškarac tretira kao teroristički napad.\n“To se smatra terorističkim napadom,” rekao je tužilac Erik van der Sipt na konferenciji za novinare ispred stanice u Briselu, ali je odbio da komentariše navode svedoka da je napadač uzvikivao islamističke slogane pre nego što je aktivirao, kako kažu svedoci, jednu od dve naprave iz svog prtljaga.\nTakođe javljaju da je policija evakuisala glavni trg u Briselu i da je policija blokirala oblast kod centralne stanice.\nBelgijska prestonica, u kojoj se nalaze sedišta NATO i EU, u stanju je visoke pripravnosti od kada je ćelija Islamske države sa sedištem u Briselu organizovala napad u kojem je 130 osoba ubijeno u Parizu u novembru 2015. godine.


DS: Država da izjednači privatnu i državnu lekarsku praksu - Politika - Dnevni list Danas\nPočetna » Vesti » Politika » DS: Država da izjednači privatnu i državnu lekarsku praksu\nDS: Država da izjednači privatnu i državnu lekarsku praksu\nDemokratska stranka (DS) zatražila je danas od Vlade Srbije da hitno izjednači državnu i privatnu lekarsku praksu, kako bi se građanima omogućilo brzo i kvalitetno lečenje, odnosno da bi se smanjili ogromni redovi za pregled u kovid ambulantama.\nPotpredsednik DS Nenad Mitrović naveo je u saopštenju da, iako svi građani plaćaju zdravstveno osiguranje, mogu da se leče samo oni koji imaju novac u privatnim ordinacijama, dok oni koji nemaju „mogu samo da čekaju u nedogled“.\n„U šizofrenoj eri zaduživanja, izgradnji stadiona, kukanja po televizijama sa ekskluzivnih lokacija, pokušaja 52 atentata i rijalitija dešava se ponižavanje naroda epskih razmera. Mesecima unazad, građani čekaju po osam ili devet sati u redovima za pregled ispred kovid ambulanti, često sa visokom temperaturom i na ivici snage. Neretko se dešava da neko i premine čekajući“, naveo je Mitrović i dodao da se veterinari humanije odnose prema životinjama nego vlast prema građanima.\nMitrović je dodao da je država bila obavezna da obezbedi besplatne laboratorijske analize, jer su oboleli od kovida zdravstveno osigurani, ali da veruje da to namerno nije urađeno da bi građani bili primorani da idu u privatne laboratorije, u koje se slilo „blizu 100 miliona evra“.\n„Danas na svakom ćošku imamo nekog ko može da izvadi krv – reklamiraju se na radiju, daju potvrde za učešće na svadbama i dugim proslavama. U većini slučajeva se nakon analiza novac uzma bez evidentiranog računa, te je država oštećena za minimalno 20 miliona evra. Za taj novac mogli smo da kupimo oko 500 novih ambulantnih vozila koja bi se raspodelila u celoj Srbiji, a to je samo jedan od primera. Zato tražimo da se odmah izjednači državna i privatna praksa, kako bi građni pod istim uslovima mogli da obave sve osnovne preglede i analize u Domovima zdravlja, ali i u privatnim ordinacijama i laboratorijama“, naveo je on.


Stranci preko desničara prave haos u Srbiji! Ekstremisti prave haos – NAJNOVIJE VESTI\nPosle Bregzita, ekstremisti širom Starog kontinenta počeli su da se organizuju kako bi „ubedili“ i druge zemlje da napuste Evropsku uniju.\nTako su u Bratislavi na maršu neonacista koji traže Slegzit rame uz rame bili ekstremisti iz Srbije, Hrvatske, Nemačke…\n– Cilj je da upozorimo na probleme s kojima se Evropa suočava. Došli su da nas podrže iz Nemačke, Srbije, Češke, Hrvatske i drugih zemalja – rekao je jedan od organizatora ekstremističkog marša, dok su pojedine partije najavile sakupljanja potpisa za održavanja referenduma.\nIstovremeno, Norbert Hofer iz austrijske partije FPO najavio je da će tražiti od vlasti u Beču da raspišu referendum, slično se najavljuje i iz Finske i nekih drugih zemalja, a prema rečima Zorana Dragišića, profesora Univerziteta u Beogradu i stručnjaka za bezbednost, ujedinjavanje evropske desnice nije ništa čudno.\n– Ekstremisti se lako ujedinjuju, to su ideološka i psihološka braća, bez obzira na nacionalnost, pa i ne čudi što su Srbi i Hrvati marširali zajedno u Bratislavi. Pogotovo sada posle Bregzita, kada misle da je došlo njihovo vreme – kaže Dragišić. O tome da li ćemo uskoro moći da vidimo desničare kako marširaju i u Srbiji, kao i drugim pojedinim evropskim zemljama, on kaže:\n– Naravno, ne sumnjam da će strane obaveštajne službe koje kontrolišu pojedine grupe kod nas pokušati da ih „objedine“ u pokušaju da naprave neki haos, ali verujem da će Srbija imati snage da se nosi s takvim problemima i izađe kao pobednik. Nisu ovo devedesete, ojačali smo kao država – kaže Dragišić.\nNajbogatiji izgubili 127,4 milijardi\nOdluka Britanaca da napuste EU izazvala je teške potrese na svim globalnim tržištima kapitala, a samo u jednom danu 400 najbogatijih ljudi sveta izgubilo je 127,4 milijardi dolara, procene su agencije „Blumberg“.


"> Vučić opet preterao: Danas je tabloid | SEEbiz.eu\nObjavljeno: 11.08.2016 / 15:38\nBEOGRAD - Govoreći o prezaduženosti lokalnih samouprava, Vučić je rekao da je Dragan Vujadinović "prezadužio Kosjerić" i nazvao Danas "tabloidom".\n"Vujadinović piše u onom tabloidu Danas", naveo je on. Inače, Vučić je o prezaduženosti Kosjerića govorio i prekjuče, kada je predstavljao ekspoze.\nSkupštinska sednica posvećena izboru nove vlade počela je oko 10 sati. Prvi je govorio Miroslav Aleksić, predstavnik Socijaldemokratske stranke.\nAleksić je rekao da nema onog ko ne želi da se ostvare ciljevi iz ekspozea, ali da su "rezultati jedno, a lepe želje drugo". On je podsetio na obećanja iz prethodnog Vučićevog ekspozea koja nosu ispunjena. "Neću podržati vaš program jer ne vidim pretpostavke da se vaši ciljevi ispune", rekao je Aleksić, uz opasku da nije smanjena stopa siromaštva.\nMandatar Vučić je rekao da se ne slaže sa Aleksićem, navodeći da je, između ostalog, "dramatično smanjen javni sektor, kao i da će do kraja godine to dodatno biti učinjeno, a povodom opaske o njegovom prijemu građana, ocenio je da je posao izabranih predstavnika vlasti da razgovaraju s narodom i da pokušavaju da rešavaju njihove probleme. On je, takođe, naveo da je smanjena stopa siromaštva, ali da to još nije dovoljno. Osvrćući se na rad nezavisnih institucija, kazao je da su oni "ćutali kao zaliveni" za vreme vlasti DS, što sada nije slučaj.\nAleksandar Martinović, šef poslaničke grupe SNS, rekao je da je Saša Radulović, lider Pokreta Dosta je bilo, napisao na Tviteru da Narodna skupština liči na farmu, a nema ga u sali. Predsednica parlamenta Maja Gojković prigovorila je Raduloviću zbog toga, ističući da narodni poslanici treba da paze na ponašanje i kada su van sale. Radulović se u međuvremenu pojavio u sali i rekao da je Gojković "zloupoutrebila poziciju jer ona nije predsednica Tvitera već predsednica Narodne skupštine".\nPredstavnik Srpske radikalne stranke Milorad Mirčić tvrdi da je Branislav Blažić, poslanik Srpske napredne stranke, u svom današnjem obraćanju u parlamentu "ponovio govor iz 1998. godine, samo što je tada hvalio Vojislava Šešelja,koji je bio potpredsednik vlade, a danas hvali mandatara Aleksandra Vučića". Maja Gojković je rekla da to nije tačno, jer je Blažić sada pričao o ekologiji, a Mirko Cvetković 1998. nije imao u svom ekspozeu deo o ekologiji.\nĐorđe Vukadinović, poslanik Demokratske stranke Srbije, rekao je da izlaganje ekspozea od šest sati nije razlog da se hvalimo time, kao što nije jasno i zašto se čekalo toliko dugo na izbor vlade. "Mandatar je u svom ekpozeu i najveći evropejac i patriota, a paralelna realnost slabo funkcioniše u praksi".\nVučić tvrdi da je "Državna lutrija Srbije plaćala reket Đorđu Vukadinoviću".\nVukadinović je kazao da je Vučić "prodao veru za večeru", da se "sastajao sa Canetom Subotićem", kao i da bi "voleo da liči na Merkel i Putina, a, nažalost, više podseća na Kaligulu i Nerona".\nVučić je konstatovao da je Vukadinović imao "izliv besa, mržnje i sujete".\n"Ne bih ja bio ni Kaligula ni Neron, već De Gol, samo da ima Državne lutrije Srbije", rekao je, ponovši tvrdnju da je Vukadinović "uzimao pare od Državne lutrije Srbije na ime lažnih usluga".\nNešto kasnije, Vukadinović je izašao iz sale, poslavši poljupce mandataru, a salu su napustili i poslanici Pokreta Dosta je bilo.\nMilovan Drecun, poslanik Srpske napredne stranke, rekao je da očekuje da opširan ekspoze postane praksa, jer je "detaljno predstavljanje trase puta odraz punog poštovanja prema građanima i narodnim poslanicima". On je istakao da Srbija u složenim okolnostima na svetskoj sceni "ne treba da bude na liniji vatre, već na liniji saradnje". Takođe, pozdravio je najavljenu modernizaciju vojske i naglasio da formiranje zajednice srpskih opština treba da bude prioritet na KiM.\nVeroljub Arsić, poslanik Srpske napredne stranke, kazao je da je "narod nepogrešivi sudija uspešnosti jedne vlasti, a opozicija tvrdi da je Vučić loše vodio prethodnu vladu". Prema Arsićevom mišljenju, "opozicija vređa narod koji više neće da dozvoli da bude pljačkan". On smatra da je Vučić ispunio dosadašnja obećanja.\nDušan Petrović, poslanik Zajedno za Srbiju, rekao je da bez suštinske decentralizacije nema napretka, a da se stiče utisak iz ekspozea da će biti nastavljena centralizacija.\nOdgovarajući na žalbe opozicije o dužini njegovog ekspozea, Vučić je rekao da je ekspoze nemačke Angele Merkel bio dvostruko duži, a prigovorio je opoziciji da "nikada nije podržala dolazak nijednog investitora".\nVjerica Radeta, poslanica Srpske radikalne stranke, rekla je da je Vučićev ekspoze "opširan literarni rad, suviše uopšten, koji je dobar gramatički i stilski, ali je tema promašena". Ona je istakla da brojna obećanja iz prethodnog perioda nisu ispunjena, postavljajući pitanja šta je bilo sa 300 miliona evra koje je trebalo uložiti u poljoprivredu, šta je bilo sa FAP-om, ukidanjem TV pretplate, obećanjem da ćemo praviti delove za boing u Srbiji. Radeta smatra da je ono što je mandatar naveo daleko od realnog života u Srbiji, te da je Zakon o radu stvorio velike probleme "za ono malo zaposlenih u Srbiji". Ona je upitala i šta će vlada učiniti da poboljša demografsku sliku u Srbiji.\nMandatar se osvrnuo na tvitove Dragana Maršićanina, iz Demokratske stranke Srbije koji je napisao da je "Kaligula u senat uveo jednog konja, Vučić u Skupštinu i Vladu čitavu ergelu", i Zorana Živkovića, lidera Nove stranke, koji je napisao da "dužina trajanja i sadržina ekspozea nedvodsmisleno dokazuje da mandatar nije dobio lekarsko uverenje". Prema Vučićevom mišljenju, "ozbiljan utisak se nastavlja, sve dok pojedinima ne bude omogućeno da nastave da kradu".\nPovodom primedbi Vjerice Radete Vučić je rekao da rešenje za lošu demografsku sliku nisu našle ni brojne razvijene države sveta, ali da će se tražiti preporuke za prevazilaženje tog problema, zbog čega Slavica Đukić Dejanović u vladi neće imati nimalo lak zadatak. On je ponovo poručio da smatra da "u Juri niko ne izrabljuje radnike" i da je "laž da radnici nose pelene".\nZoran Živković je ocenio da pre izbora vlade svaki član vlade treba da dostavi lekarski nalaz da je sposoban da obavlja takvu dužnost. "To je dobar običaj i učinjeno je 2000. godine", rekao je on.\nOdgovarajući mandataru, Radeta je rekla da je "izrabljivanje kada neko radi prekovremeno za minimalac".\nNataša Mićić, poslanica Liberalno-demokratske stranke, rekla je da su pojedini segmenti dugonajavljivanog ekspozea prihvatljivi za LDP, poput efikasnije uprave i podsticanja preduzetništva, ali "mi imamo različite prioritete". "Za liberale su uvek najvažnije slobode... Zalažemo se za demokratsko upravljanje sektorom bezbednosti, funkcionisanje pravne države... Različito od vas gledamo i na EU, dok vi najpre pominjete EU u kontekstu investicija, za nas je EU, pre svega, sistem vrednosti", navela je ona. Mićić je poručila da razume da je potrebna modernizacija vojske, "ali mislimo da je mnogo važnija infrastruktura", navodeći kao primer loše puteve u zapadnoj Srbiji. Ona je istakla da je nužno uvođenje informatike kao obaveznog predmeta.\nMiroslav Lazanski, poslanik SNS, osporio je stav Nataše Mićić da nije moguće očuvati vojnu neutralnost i da Srbija treba da se približava NATO.\n"Vojna neutralnost je moguća, što pokazuju primeri ne samo Srbije već još nekih država i Srbija može dobro da iskoristi takvu poziciju", smatra Lazanski.\nSlaviša Ristić, poslanik Demokratske stranke Srbije, rekao je da je stekao utisak da će vlada nastaviti da se "odnosi prema Kosovu kao prema dijaspori, a ne kao prema neotuđivom delu države". On je konstatovao da će vlada "nastaviti proces institucionalnog povlačenja sa KiM", kao i da zajednica srpskih opština ne može da bude zamena za državne institucije Srbije na KiM. Ristić je istakao da je Briselskim sporazumom sva policija integrisana u kosovsku policiju. Mandatar je kazao da su"politikom vlade sačuvani Srbi na Kosovu".\nVučić je rekao da je razgovarao "sa svima u svetu koji imaju gas", ali da Srbija trenutno "nema alternativu za ruski gas".\nMandatar je demantovao tvrdnje da se Zorana Mihajlović dok je bila ministarka energetike protivila gasovodu Južni tok.\n"Preko gasa se vodi globalni politički rat... Dosad nismo stradali u tom ratu, ali bojim se da možemo da stradamo zbog tih velikih političkih igara", smatra Vučić.\nTagovi: Aleksandar Vučić, Đorđe Vukadinović, Aleksandar Martinović, Zorana Mihajlović, Vjerica Radeta, Miroslav Lazanski, Zoran Živković


Dačić: Kulturna baština na Kosovu je ugrožena, pokušaj revizije istorije - Kosovo Online\n14. Jun 2021. • 12:09\nOn je dodao da je kulturna baština na Kosovu ugrožena, ne samo kroz ovakve pokušaje, već i fizički.\n"O tome govori i činjenica da su neki od srednjovekovnih pravoslavnih manastira i crkava na međunarodnoj listi ugrožene istorijske baštine", rekao je Dačić otvarajući sastanak Međunarodnog sekretarijata Interparlamentarne skupštine pravoslavlja.\nOn je ocenio da je zahtev kosovskih zvaničnika da se srpska baština na Kosovu izuzme iz međunarodne zaštite, direktan nastavak nasilja koje bez prekida traje već decenijama.\n"Interes Prištine za kulturu motivisan je isključivo njihovim pokušajem fabrikovanja identiteta i uzurpacijom vekovne srpske tradicije", rekao je Dačić i podsetio da je od 1999.godine na Kosovu porušeno, oskrnavljeno i devastirano preko 150 pravoslavnih hramova i crkava.\nKako kaže, i danas ima crkava koje svedoče pokušajima zatiranja njihovih tragova, a primer za to je i crkva u Samodreži.\nOn je poručio na sastanku da zahtevi Prištine za članstvo u Unesku predstavljaju veoma opasan korak u pravcu narušavanja zaštite pravoslavnog hrišćanskog nasleđa na Kosovu.\nPredsednik srpskog paralamenta je podsetio i da je Srbija bila domaćin Generalne skupštine te organizacije 2009. godine, kada je usvojena rezolucija pod nazivom "Izazovi sa kojima se suočava pravoslavno stanovništvo na Kosovu i Metohiji".\nTim dokumentom su, kaže, potvrđeni stavovi Srbije po pitanju Kosova, teritorijalni integritet i suverenitet Republike Srbije i osudila se diskriminacija pravoslavnog hrišćanskog stanovništva na religijskoj osnovi i pokušaj da se izbriše i izmeni srpski identitet, istorija, karakter i srpsko-hrišćanska kultura.\nPodsetio je i da je tokom poslednjeg sastanka Međunarodnog sekretarijata na inicijativu Srbije konstatovana činjenica o ugroženosti hrišćanskih crkava na Kosovu.\nIvica Dačić Skupština Srbije Srpska kulturna baština Hrišćanska baština Kosova i Metohije\nDačić: Da je Priština imala osnova, odavno bi tužila Srbiju


Javne službe nezadovoljne novim zakonom - Ozonpress :: internet portal\nZakonom o zaposlenima u javnim službama direktno će biti pogođeno između 460.000 i 470.000 zaposlenih u tim službama, ocenila je Jasna Janković, predsednica Unije sindikata prosvetnih radnika Srbije na današnjoj konferenciji za novinare.\nOna je ocenila kao “dobru vest” to što će uvođenje platnih razreda za zaposlene u javnim službama biti odloženo za godinu dana, napominjući da sindikati imaju vremena da oforme širi sindikalni front. To će, kako je rekla Janković, biti prva naredna aktivnost, napominjući da se osim sindikata prosvetnih radnika i dela sindikata zdravstva, do sada nisu oglašavali zaposleni u kulturi, nauci…\n– Imamo mnogo primedbi na Zakon o zaposlenima u javnim službama, ali je ključna to što neće popraviti materijalni položaj prosvetnih radnika. Tim zakonom nije predviđeno da zaposleni sa istom stručnom spremom imaju istu platu već svako ostaje u okviru svog budžeta. Zakon je pun nejasnih i nepreciznih formulacija i preuzima ulogu Zakona o radu za kategoriju zaposlenih u javnim službama, koja je u neravnopravnom položaju u odnosu na ostale delatnosti koje se finansiraju iz budžeta. Rečeno je da će svi dobiti svoje zakone, i vojska i policija, bezbednosne službe, državne agencije, javna preduzeća…ali se to nije dogodilo – rekla je Janković.\nOna je napomenula da je zakon usvojen bez rasprave i uprkos negativnom mišljenju zaštitnika građana, te da se o njemu nije usaglasio Socijalno-ekonomski savet.\nPredsednik Sindikata radnika u prosveti Srbije Slobodan Brajković je rekao da je prosečna plata u prosveti 44.000 dinara i da će uz najavljeno povećanje za 10 odsto, obrazovanje zaostajati za ostalim delatnostima za 26 odsto.\nPredstavnik Novog sindikata zdravstva Srđan Nedeljković je ocenio da će zakon izazvati teške posledice na radnopravni status i prava iz radnih odnosa. Kazao je da će ugovorom o radu poslodavcu biti data mogućnost da zaposlenog bez njegove saglasnosti premesti na radno mesto udaljeno do 50 kilometara od mesta stanovanja, a postoji i mogućnost poslodavca da svakog dana premešta radnika na drugo radno mesto jer zaposleni može da sklopi ugovor s poslodavcem da radi na više radnih mesta.


Stanje na putevima: Radovi na autoputu kod Paraćina - Glas Zaječara\nSiniša Mali: Minimalna zarada u Srbiji od iduće godine 30.022 dinara\nHome Društvo Servisne informacije Stanje na putevima: Radovi na autoputu kod Paraćina\nStanje na putevima: Radovi na autoputu kod Paraćina\nNastavlja se period nestabilnog vremena i najavljena kiša u pojedinim delovima Srbije otežavaće saobraćaj.\nZbog čestih kiša, sitnih odrona ima na Ibarskoj magistrali između Kraljeva i Raške, kao i na Đerdapskoj magistrali od Gradišta do Donjeg Milanovca ka Kladovu kao i na ostalim putevima koji vode kroz stenske useke i klisure.\nRadova ima na autoputu kod petlje za Paraćin, gde je za saobraćaj zatvorena leva traka.\nNa graničnim prelazima za putnička vozila nema dužih zadržavanja.\nPrethodni tekstVremenska prognoza za 22.maj: Do petka nestabilno vreme\nNaredni tekstDnevni horoskop za 22.maj:Fokus treba da bude na poslovnim poduhvatima, na realizaciji odavno zacrtanih planova\nZbog radova na mreži bez struje u petak 6. septembra deo Zaječara\nIzložba „Kormilari crkve i svedoci vekova“ u četvrtak 12. septembra 10/09/2019


Radeta: Hag nije obavestio Šešelja o privremenom puštanju\nPotpredsednik Srpske radikalne stranke (SRS) Vjerica Radeta izjavila je danas da ne može da komentariše informaciju o privremenom puštanju na slobodu lidera SRS-a i haškog optuženika Vojislava Ssešelja zato što ni on ni sama stranka nisu dobili zvanične informacije o tome iz Haga.\n- Mi smo tu informaciju pronašli na internetu. Jutros nam se javio predsednik (Šešelj) i ništa nam o tome nije rekao. Očekujemo da se tokom dana opet čujemo s njim i tek tada ćemo imati više informacija - kazala je Radeta agenciji Beta.\nU jučerašnoj odluci koju je taj sud danas objavio, veće predsedavajućeg Žan-Kloda Antonetija pozvalo je vlasti Holandije i Srbije da se danas do 18 časova izjasne o mogućnosti privremenog oslobađanja Šešelja.\nOd vlasti Srbije je, pritom, zatraženo i da izjavi može li garantovati da Šešelj neće kontaktirati sa potencijalnim svedocima i da će se vratiti u Hag kada ga Tribunal pozove.\nVeće napominje i da bi Šešelj morao da poštuje i druge uslove koje bi ono propisalo.\nVučević u Tužilaštvu, podneo krivičnu prijavu protiv Vučića (VIDEO)\n"BORIO SE ISKLJUČIVO PROTIV SRBIJE" Haradinajev brat je ubijen 2005. godine, a on za to ima objašnjenje u "SRPSKOM SCENARIJU"\nNaprednjaci su i po decembarskim istraživanjima javnog mnjenja najpopularnija politička stranka i uživaju natpolovičnu većinu, a cenzus bi, da se izbori održe u nedelju, prešle još tri liste.\nGradonačelnik Novog Sada Miloš Vučević oko 10 sati stigao je u Republičko javno tužilaštvo u Nemanjinoj ulici u Beogradu, gde je podneo krivičnu prijavu protiv Aleksandra i Andreja Vučića zbog sučaja “Jovanjica”, odnosno navoda o njihovoj povezanosti sa vlasnikom imanja na kome je pronađena marihuana.\nAgencija za borbu protiv korupcije saopštila je da Branko Stefanović, otac ministra unutrašnjih poslova Nebojše Stefanovića, nije ni vlasnik ni zakonski zastupnik, niti zaposlen po bilo kom osnovu u privrednom društvu GIM, kao i da nije bio angažovan u tom preduzeću na bilo koji način od njegovog osnivanja.\nPedsednik Alijanse za budućnost Kosova (ABK) Ramuš Haradinaj tvrdi da je njegov brat Enver tokom sukoba na Kosovu i Metohiji ubijen po scenariju koji je pripremila Srbija.\nBoško Obradović o incidentu ispred Skupštine Srbije: Nastaviti sa "kucanjem" na vrata institucija\nLider "Dveri" Boško Obradović rekao je danas da ne misli da je greška kucanje na vrata Skupštine, tokom koga je pokušaj upada u parlament i udaranje o vrata kopljem sa zastavom, te da sa tim treba nastaviti i u slučaju drugih institucija koje, kaže, ne rade svoj posao.\nŠef argentinske diplomatije: Nećemo menjati stav o NEPRIZNAVANJU KOSOVA\nArgentina neće menjati svoj principijelni stav kada je reč o nepriznavanju jednostrano proglašene nezavisnosti Kosova, rekao je argentinski šef diplomatije Felipe Sola na sastanku sa premijerom Srbije Anom Brnabić u Buenos Ajresu.\nVučić doputovao u Atinu, sutra se sastaje sa predsednikom Grčke\nPredsednik Srbije Aleksandar Vučić doputovao je danas posle podne u Atinu, gde će sutra i u sredu boraviti u zvaničnoj poseti, tokom koje će se sastati sa predsednikom Grčke Prokopisom Pavlopulosom i premijerom Kirjakosom Micotakisom, sa kojima će razgovarati o političkim i ekonomskim temama.\nBivši agent ŠIK-a: Veselji pozvan u Hag kao osumnjičeni\nIako predsednik DPK Kadri Veselji nije rekao u kom svojstvu je pozvan u Hag, bivši agent ŠIK-a Naim Miftari, kaže da je predsednik kosovskog parlamenta pozvan kao osumnjičeni.\nNOVE PRETNJE SA KiM Ziberaj: Prikupljeno 10.000 stranica o "zločinima" Srba, predaću ih tužilaštvu\nJetljir Ziberaj, savetnik u kososkom ministarstvu spoljnih poslova tvrdi da je u tom resoru prikupljeno 10.000 stranica o navodnim ratnim zločinma koje su tokom sukoba na KiM počinili Srbi, koje će narednih dana dostaviti kosovskom specijalnom tužilaštvu.\nŠkoro: Apsolutno bih se sreo sa Vučićem, a Kolinda je POGREŠILA kad ga je zvala da poseti Hrvatsku\nPredsednički kandidat, Miroslav Škoro, bi, kako kaže, apsolutno razgovarao sa predsednikom Srbije Aleksandrom Vučićem, ako bi taj susret, kako kaže, bio dobro pripremljen.\nTačijev rok: Još 17 dana za sazivanje konstitutivne sednice na KiM\nPredsednik privremenih prištinskih institucija Hašim Tači ima još 17 dana da zakaže konstitutivnu sednicu parlamenta, nakon vanrednih parlamentarnih izbora, održanih 6. oktobra.\nBEZ PASOŠA U MAKEDONIJU I ALBANIJU Vučić, Zaev i Rama u Ohridu dogovorili PRVE KORAKE KA "MALOM ŠENGENU"\nSamo mesec dana od pokretanja inicijative za uspostavljenje regiona bez barijera, za slobodno kretanje robe, ljudi, usluga i kapitala između Srbije, Severne Makedonije i Albanije naziru se prvi konkretni koraci u tom smeru, koje su večeras, kako saznaje "Tanjug", u Ohridu dogovorili predsednik Aleksandar Vučić i premijeri Edi Rama i Zoran Zaev.\nSvi su se smejali simpatičnom PIJANOM RAKUNU, ali se sve na kraju TRAGIČNO ZAVRŠILO\nPočeo Megdan 21. veka u Štark areni


U Srbiji fizičko vaspitanje za sve studente prve godine bilo obavezno do 1998. godine\nVraćanje fizičkog vaspitanja na fakultete\nU Srbiji je fizičko vaspitanje za sve studente prve godine bilo obavezno od 1963. sve do 1998. godine, kada je potpuno ukinuto.\nInicijativa iz 2011. godine, koju je pokrenulo Društvo pedagoga fizičke kulture Srbije rezultirala je, dve godine kasnije, usvajanjem dokumenta o vraćanju fizičkog vaspitanja na fakultete od strane Nacionalnog prosvetnog saveta. Uprkos tome, još uvek nije došlo do realizacije ovog dokumenta.\nSa druge strane, Ekonomski fakulet u Subotici je samoinicijativno kao izborni predmet uveo fizičko vaspitanje, gde studenti učestvuju u različitim aktivnostima, od maratona, do trka i sportskih turnira. Studenti koji pohađaju ovaj predmet svake godine dobijaju po 2 ESPB poena.\nTakav model fizičke aktivnosti podržava i redovni profesor Fakulteta sporta i fizičkog vaspitanja u Novom Sadu, Dejan Madić. Prema njegovom mišljenju fizičko vaspitanje nije samo fizička aktivnost, već su potrebna i predavanja o zdravom načinu života, zdravoj ishrani i posledicama smanjenog kretanja, prenosi Dnevnik.\nap vojvodina fizičko Novi Sad srbija studenti univerzitet


Zeleno svetlo: Modifikovani komarci pušteni u prirodu! – Svet tajni – Vaš putokaz ka istini\nOctober 14, 2018 October 14, 2018 svettajni\tDivlji komarci, komarci, Modifikovani komarci, virusi, zika virus\nAmerička uprava za hranu i lekove (FDA) posle nekoliko meseci debate dala je dozvolu kompaniji “Oksitek” da na slobodu pusti hiljade genetski modifikovanih komaraca, kako bi se borili protiv širenja bolesti, među kojima je i virus zika.\nKomarci će biti pušteni na Floridi, a projekat kompanije koja se bavi biotehnologijom i specijalizovan je za “inovativnu kontrolu insekata” trebalo bi da drastično smanji populaciju “divljih komaraca” u ovoj američkoj državi, a u budućnosti i u drugim zemljama poput Brazila, gde zika preti milionima građana, kao i sportistima i posetiocima letnjih Olimpijskih igara u Rio de Žaneiru.\n“Insekticidi takođe mogu da budu korišćeni za uništavanje larvi, što je stanje u kojem komarci žive u svojim vodenim naseobinama”, dodaje Armbruster.\nIstraživači iz britanske kompanije “Oksitek” modifikovali su komarca tako da njegovo potomstvo umire pre nego što može da se reprodukuje.\nJedan naučnik iz “Oksiteka” izjavio je za “Glas Amerike” da su testovi na Kajmanskim Ostrvima i u Brazilu smanjili broj larvi divljih komaraca za više od 80 odsto.


Odbornici SzS bojkotovali sednicu Skupštine i u Sevojnu – ZoomUe\nSEVOJNO-Odbornička grupa “Za Sevojno, za Srbiju” čiju okosnicu čine Demokratska stranka i Zdrava Srbija bojkotovala je juče sednicu Skupštine gradske opštine Sevojno na kojoj je usvojen budžet za narednu godinu. Opozicioni odbornici smatraju da je “predloženi budžet ponižavajući, a ne razvojni i da zato nisu želeli da prisustvuju sramnom činu glasanja”.\n„Predlog je lokalne vlasti jeste da budžet iznosi 17.988.000 dinara, dok će se samo za funkcionisanje Gradske opštine, plate i doprinose zaposlenih i ostale tekuće troškove izdvojiti 13.388.000 dinara što znači da će samo gradska opština koštati 74 odsto budžeta“, navodi se u saopštenju odborničke grupe koja ima trećinu mandata. Odbornici napominju da su i “pored tolikog opterećenja budžeta platama odbornici koalicije okupljene oko SNS, čiji je slogan u kampanji bio “Zato što volimo Sevojno” izglasali predlog da se broj članova Veća poveća sa pet na 7, a broj odbornika sa 15 na 19, jer izgleda da nisu podmireni svi politički “kadrovi” iz široke koalicije”, navode opozicioni odbornici “Za Sevojno, za Srbiju.\nTags: budžet za narednu godinuZa Sevojnoza Srbiju\nNext story Malešićima požar progutao kuću i vrednu kolekciju knjiga i slika (VIDEO)\nPrevious story Od četvrtka skijanje na Torniku


Direkcija za bezbednost i gorsku službu spašavanja\nZahtev za verifikaciju štete nastale prirodnim, ljudskim ili drugim faktorom.\nVerifikacija štete ustanovama, putevima, okruženju (avion, šuma itd.) prirodnim ili drugim tehnickim/tehnološkim faktorima. Izrada nacrta izveštaja o situaciji i odluke o restauriranju situacije i/ili...\nZahtev za policijsku pomoc (tokom kulturnih i sportskih dogadaja, protesta itd.)\nOvo omogucava da dogadaji budu propraceni policijskim obezbedenjem kako bi se obezbedila dovoljna javna bezbednost.\nUverenje o protivpožarnoj zaštiti za visokogradnju (na opštniskom nivou: zgrada visine G+4, kategorija 3 i 4)\nSvrha postupka je prevencija i eliminacija nesreca izazvane vatrom u novim zgradama, od datuma njihove izgradnje.\nUsmeni zahtevi za hitne intervencije (Br. 112)\nNajbrži i najtacniji nacin izveštavanja hitnog slucaja i brzog reagovanja, kao i jedinica/struktura za spasavanje opštine.\nPotvrda statusa vojnog lica\nGradani ce dobiti važeci dokument od opštinskih organa vlasti kako bi ukompletirali dokumentaciju koja im je potrebna za apliciranje za vize u ambasadama, kao i za dozvole za prebivalište u drugim zem...\nZahtev za procenu rizika\nPotvrda nivoa rizika za gradane ili imovine i pokretanje postupaka za uklanjanje rizika i regulisanje situacija.


Kiša je okupala Beograd tog 21. juna, kada je Crvena zvezda osvojila 23. šampionsku „zvezdicu“. Uprkos nevremenu, na Marakani je bilo lepo, a Delije su, kako to samo oni mogu, na spektakularan način proslavile još jedan uspeh našeg najtrofejnijeg kluba. Već od prvog kola počeo je Zvezdin šampionski put, a na čelnoj poziciji naš klub nije bio samo nekoliko kola, kada je sredinom šampionata bila na drugom mestu. Šampionska kruna je osigurana u pretposlednjem kolu pobedom u gostima u Železniku, dok je ujedno glavni rival Partizan igrao nerešeno protiv Hajduka u Kuli.\nU poslednjoj, 34. rundi, Crvena zvezda je ugostila Milicionar, a šampionski tim je došlo da pozdravi 25.000 navijača crveno-belih. Na našem najvećem stadionu su došle i Delije iz Benkovca, Knina, Kotora, Aranđelovca, Zemuna, beogradskih naselja Konjanirka, Zvezdare... Zvezda je pobedila ubedljivo sa 4:1, a strelac četvrtog gola za crveno-bele Saša Zorić, posle gola iz penala u 80. minutu, ispunio je obećanje dato pre utakmice i polio se punom kofom vode, što je bila uvertira za veliko slavlje, kada je sudija Dušan Mrakić označio kraj meča. Na kraju je Crvena zvezda sakupila 88 bodova, dva više od Partizana, dok su ostali klubovi imali veliki bodovni zaostatak.


Izvor: NoviMagazin.rs, 22.Avg.2019, 09:42 (ažurirano 02.Apr.2020.)\n"On dnevno menja stavove, svesno laže, >> Pročitaj celu vest na sajtu NoviMagazin.rs << manipuliše, unižava institucije i privatne živote hiljada ljudi", rekao je Zelenović u autorskom tekstu u novom broju nedeljnika NiN, pod naslovom "Tehnolgija Vučićeve vladavine", a koji završava pitanjem "Dokle?".\nPrema rečima Zelenovića, kada je Vučić došao na vlast, "dobio je priliku da svoju opsesiju za neograničenom moći i što više novca pretvori u košmar građana Srbije".\n"Procenio je, nažalost ispravno, da ukoliko na početku vladanja pokaže Zapadu da je spreman da prizna Kosovo, da će Zapad biti spreman da mu dugo, predugo vremena toliše urušavanje demokratije, slobode medija i elementarnih evropskih vrednosti", rekao je Zelenović.\nOn je naveo i da pri SNS postoje i "posebne kriminalne grupe koje služe kako za gvozdenu disciplonu unutar stranke, tako i za plašenje običnog naroda, posebno po opštinama u unutrašnjosti".\n"Njihov pojavni oblik je isti kao tokom rata devedestih - obrijane glave na nabildovanim telima, džipovi, trgovina drogom, bejzobl palice i oružje. Vučić u potpunosti upravlja i desničarskim i navijačkim grupama, koje su njegova dodatna ulična snaga za zastrašivanje građana", napisao je Zelenović.\nGovoreći o načinu vladanja Vučića, Zelenović napominje da se pored opozicionih političara, "medijski linčuje" svaki intelektualac ili bilo koja javna ličnost, sportista koji se usudi da se kritički osvrne na vlast, pri čemu "Vučić lično definiše metu".\nZelenović je naveo i da je "lažna borba protiv korupcije jedna od osnovnih poluga" Vučićeve moći.\n"S vremena na vrema, sprovede marketinški dirigovanu akciju borbe protiv kriminala i korupcije, pohapsi neke ljude bez dokaza, oni na kraju budu pušteni, ali on dobije ono što je hteo - stvaranje lažne slike o pravdi i pravičnosti, dok se njegovo lično i stranačko okruženje nelagalno bogati kao niko u novijoj istoriji, Mnogo više nego u vreme Miloševića", napisao je Zelenović u autorskom tekstu.


“Do sinoć do 24h zahtjev za dodjelu subvencija podnijelo je 15.030 privrednih subjekata. Od ovog broja je isplaćeno, ili će biti isplaćeno danas u toku dana, 14.469 zahtjeva (ili 96,2%), za ukupno 61.402 zaposlena”, kazala je ministarka ekonomije Dragica Sekulić na današnjoj pres konferenciji koja je održana u cilju predstavljanja rezultata realizacije Programa pružanja podrške privredi i zaposlenima, u cilju ublažavanja negativnih efekata epidemije novog korona virusa.\nOna je rekla da je odmah nakon usvajanja programa radna grupa, sastavljena od predstavnika Ministarstva ekonomije, Poreske uprave, Ministarstva finansija i Ministarstva unutrašnjih poslova je, u roku od 6 dana, pripremila, testirala i stavila u produkciju softversko rješenje za apliciranje, obradu i isplatu odobrenih zahtjeva na žiro račune zaposlenih kod poslovnih banaka kod kojih i inače primaju zarade.\n“Privrednicima i zaposlenim smo obećali da ćemo biti spremni za prijem i obradu zahtjeva za isplatu zarada već od 1. maja, i taj rok je uprkos nevjerovatno zahtjevnom procesu pripreme, ispoštovan”, podsjetila je Sekulić.\nMinistarka je objasnila da je cijeli proces realizovan bez potrebe podnošenja ijednog jedinog papira i bez minuta čekanja u redu na šalterima institucija.\n“Imamo čvrstu namjeru da ovaj proces, koji je naišao na izuzetno dobar prijem i podršku od strane privrede, uzmemo za putokaz i praksu kojima ćemo realizovati sve naredne programe i procese u Ministarstvu ekonomije”, kazala je ona.\nMinistarka je zahvalila svim članovima interresorne radne grupe koji su obezbijedili 24/7 mogućnost podnošenja zahtjeva i on-line podršku i tokom vikenda i tokom praznika kako bi svi zainteresovani bili u mogućnosti da ostvare pravo na subvenciju u skladu sa programom. Podsjetila je i da sve ovo ne bi bilo moguće da nije bilo ljudi iz preduzeća Infostream, softverske kompanije koja je i inače angažovana na održavanju IT okruženja Poreske uprave, koji su 24-satnim radom u prethodnih 40-ak dana učinili mogućim da uspostavimo i sprovedmo u praksu jedno ovako kompleksnu platformu u zadatim rokovima.\n“Svi privredni subjekti od danas, pa sve do kraja mjeseca, mogu podnijeti zahtjeve za subvenciju zarada za mjesec maj, na isti način na koji su to uradili u prethodnom mjesecu”, zaključila je Sekulić.\nDržavni Sekretar u Ministarstvu ekonomije Milan Srzentić kazao je da je ostvarena izuzetna komunikacija sa privredom kroz različite kanale komunikacije.\n„Ogroman posao urađen je upravo kroz kanale komunikacije sa podnosiocima zahtjeva. U maju mjesecu je od strane zaposlenih u Ministarstvu ekonomije odgovoreno na 8.931 e-mail upućen od strane poslodavaca i zaposlenih. Dakle, tokom svakog radnog i neradnog dana u toku mjeseca maja, dnevno je u prosjeku obrađivano preko 500 zahtjeva i odgovarano na oko 300 upita“, kazao je Srzentić.\nPomoćnik direktora za IT u Poreskoj upravi, Dejan Abazović kazao je da je Poreska uprava u proces realizacije projekta bilia uključena od samog starta.\n„Uprkos kratkim rokovima smo uspjeli da kroz aplikaciju nadjemo najbolje rješenje. Dokazali smo da u Crnoj Gori možemo sopstvenim snagama da uradimo mnogo i da elektronskim putem možemo da regulišemo brojne procese. Za sve vrijeme trajanje korona virusa Poreska uprava je elektronski komunicirala sa građanima i pružala usluge nesmetano,“ kazao je Abazović.\nIzvršni direktor softverske kompanije Infostream, Igor Jovićević govorio je o kompleksnosti aplikacije za podnošenje zahtjeva za subvencije.\n„Sinergijom timova smo uspjeli da odgovorimo zahtjevu. Izazova je bilo puno, ali rezultat je zaista primjer da nam digitalizacija može biti od izuzetne koristi i za naredni period,“ zaključio je Jovićević.\nDanas je otvoreno prijavljivanje za subvencije za majske zarade i do 12h je predato blizu 3.000 zahtjeva.


Mobilna tehnologija menja način na koji razmišljamo, planiramo i ponašamo se tokom putovanja - ITNetwork\nHome BIZNIS I ZABAVA\tMobilna tehnologija menja način na koji razmišljamo, planiramo i ponašamo se tokom putovanja\nMobilna tehnologija menja način na koji razmišljamo, planiramo i ponašamo se tokom putovanja\nU sali KC Grada okupili su se poznavaoci i entuzijasti mobilnih tehnologija da u okviru globalnog događaja Mobile Monday razmene iskustva o tome kako tehnologija može da promeni načine na koje putujemo.\nDanas je veoma teško zamisliti bilo kakvo putovanje bez prethodnog istraživanja i planiranja putem Interneta, a u najvećem broju slučajeva ćete i avionske karte i smeštaj rezervisati putem neke od platformi koje su specijalizovane za ovu namenu. Erik Mut, preduzetnik rodom iz Kanade koji već godinama živi u Srbiji je podelio sa prisutnima svoj pristup i trikove kako da ovo uradite na najbrži i najjefitninji način. Pored najkorišćenijih sajtova za pronalaženje smeštaja i avionskih karata postoji više njih koji nisu toliko poznati, ali vam nude značajno povoljnije cene ili lokalna iskustva koja inače ne biste mogli samostalno da pronađete.\nNakon što se prevoz i smeštaj rezervišu, ostaju dva velika problema koja su u vezi sa samim putovanjem – pristup Internetu u inostranstvu i baterija na mobilnim uređajima koja se posebno tokom putovanja značajno brže prazni. Đorđe Vuksanović iz Vip mobile je predstavio rešenje svoje firme za problem pristupa Internetu koji omogućava da ne razmišljate o roamingu u velikom broju evropskih i još daljih zemalja – što praktično znači da u realnom vremenu bez troškova možete dobijati lokalne informacije sa servisa kao što su Google Mape, Tripadvisor i sličnih.\nPitanje prazne baterije je problem čak i kada ne putujete (istraživanja kažu da većina pametnih telefona već između 16h i 19h pada na ispod 10% baterije), a tokom putovanja zbog čestog korišćenja GPS-a, fotografisanja i drugih servisa ovaj problem je još izraženiji. Branko Budanović je predstavio proizvod koji rešava ovaj problem – Sunthetic je proizvod koji objedinjuje zaštitnu masku za telefon, eksternu bateriju i solarni punjač. Podelio je iskustva u vezi sa samim razvojem ovog proizvoda, njegovo projektovanje i proces sertifikacije i proizvodnje u Srbiji. Ideja je jednostavna – imate masku koja tokom putovanja štiti telefon, obezbeđuje 80% dodatne energije za bateriju i omogućava da u slučaju da niste blizu utičnice za struju koristite solarnu energiju da dopunite bateriju.\nMobileMonday je vodeća platforma mobilne industrije koja doprinosi razvoju saradnje, inovacije i diskusije u oblasti telekomunikacija i mobilne telefonije, a realizuje se kroz seriju jednodnevnih događaja, ponedeljkom, u više od 100 gradova širom sveta. Organizacije Startit iz Beograda i NIIT iz Niša su organizatori MobileMonday događaja u Srbiji.\nMobilna tehnologija menja način na koji razmišljamo, planiramo i ponašamo se tokom putovanja was last modified: 3 jula, 2018 by ITN Team\nViber inicijativa u vreme rata i humanitarne...


Miroslav Mirić: Samostalne profesionalne delatnosti - Penzije umetnika i sveštenika - Penzin\nPočetna Magazin Godine Penzija Miroslav Mirić: Samostalne profesionalne delatnosti – Penzije umetnika i sveštenika\nPromenama propisa kojima je bilo uređeno penzijsko i invalidsko osiguranje, počev od 1. jula 1983. godine, lica koja obavljaju delatnosti u kulturi, odnosno vrše svešteničku, ili versku službu, postala su obavezno osigurana. Na ovaj način, proširen je krug osiguranika samostalnih delatnosti i uređeno je pitanje penzijskog i invalidskog osiguranja samostalnih umetnika, odnosno sveštenika i verskih službenika.\nZaključno sa 30. junom iste godine, ova lica mogla su da plaćaju doprinose za penzijsko i invalidsko osiguranje po ugovorima koji su im to osiguranje obezbeđivali, ali to osiguranje nije bilo obavezno već je svojstvo osiguranika utvrđivano rešenjem, isključivo na zahtev lica koje te delatnosti obavlja. Pitanje uslova za utvrđivanje obaveznog penzijskog osiguranja uređeno je odgovarajućim propisima.\nPenzije samostalnih umetnika\nZakonom o kulturi definisan je pojam samostalnog umetnika kao fizičkog lica koje stvara autorska dela iz oblasti umetničke delatnosti, ili izvodi umetnička i autorska dela iz oblasti umetničke delatnosti i koje samostalno, u vidu zanimanja, obavlja umetničku delatnost.\nTakođe, potrebno je i da takvom licu reprezentativno udruženje u kulturi utvrdi status. Ukoliko lice ispunjava propisane uslove, odnosno ako ima poslovnu sposobnost, umetničku delatnost obavlja kao jedino, ili glavno zanimanje i ima prebivalište u Republici Srbiji, podnosi zahtev reprezentativnom udruženju za utvrđivanje statusa, odnosno upis u članstvo.\nČinjenica da se umetnička delatnost obavlja kao jedino, ili glavno zanimanje zapravo znači da umetnik glavni deo svojih prihoda, ili sve svoje prihode ostvaruje upravo od te delatnosti, odnosno da nije u penzijskom i invalidskom osiguranju po nekom drugom osnovu, na primer – da nije u radnom odnosu.\nAko reprezentativno udruženje prihvati zahtev umetnika i upiše ga u članstvo, upravo taj upis ima konstitutivno dejstvo i dan kada je upis registrovan u evidenciji udruženja zapravo predstavlja i dan početka obaveznog penzijskog i invalidskog osiguranja za umetnika.\nPo upisu u članstvo, umetnik sa potvrdama udruženja i popunjenim i overenim obrascima M i M-A treba da ode u nadležnu organizacionu jedinicu Republičkog fonda zapenzijsko i invalidsko osiguranje (Fonda PIO), gde će mu se registrovati prijava na osiguranje. Ova prijava istovremeno znači i prijavu na zdravstveno osiguranje, što umetniku omogućava i da overi zdravstvenu knjižicu i koristi usluge iz tog osiguranja.\nVerski službenici i sveštenici delatnost obavljaju u skladu sa crkvenim propisima, a uslužbu se postavljaju dekretom crkvenih vlasti, a na isti način se i razrešavaju. Donošenjem dekreta o postavljenju, ova lica stiču i svojstvo osiguranika pa im od tog dana teče i obavezno penzijsko i invalidsko osiguranje.\nVerski službenici, kao i umetnici, plaćaju doprinose prema osnovicama osiguranja koje ne moraju da odgovaraju njihovim ostvarenim zaradama. Za sveštenike i verske službenike, uplata doprinosa za zdravstveno, penzijsko i invalidsko osiguranje vrši se iz budžeta Republike Srbije, u visini najniže mesečne osnovice. Osiguranik može da se opredeli i za neku višu osnovicu, iznos razlike između najniže i opredeljene osnovice uplaćuje sam osiguranik, ili crkva, odnosno verska zajednica.\nO opredeljenoj osnovici obaveštava seporeskauprava koja i vrši zaduženje doprinosima za penzijsko i invaidsko osiguranje i ta osnovica ne može da se menja u toku godine. Umetnici takođe doprinose uplaćuju prema zaduženjima poreske uprave, gde se vodi i evidencija o uplatama.\nPrema odluci iz 2003. godine, grad Beograd uplaćuje doprinose za zdravstveno, penzijsko i invalidsko osiguranje umetnicima za umetnike koji imaju prebivalište na teritoriji grada Beograda koji ispunjavaju određene uslove. Kao i za verske službenike, doprinosi se uplaćuju do visine najniže osnovice osiguranja, a broj umetnika za koji se uplata doprinosa vrši na ovaj način ograničen je gradskim budžetom, pa u slučaju da broj prijavljenih prelazi mogućnosti, prioriet imaju oni sa dužim stažom osiguranja.\nU slučaju kada umetnik ostvaruje i prihode po ugovoru o delu, ili autorskom ugovoru, počev od 2006. godine prijave o ovim prihodima (M-UN) predaju se poreskoj upravi, a ne Republičkom fondu za penzijko iinvaidsko osiguranje.\nOvakopredate prijave uračunavaju se u osnovicu osiguranja, odnosno poreska uprava umanjuje zaduženje za uplatu doprinosa za iznos uplaćen po prijavljenoj ugovorenoj naknadi. Umetnici i verski službenici često se, u periodu u kom obavljaju samostalnu delatnost, angažuju po ugovoru o radu, najčešće u obrazovnim institucijama.\nU slučaju da se lice koje je obaveznom osiguranju po osnovu obavljanja samostalne delatnosti zaposli, prema važećim zakonskim propisima osiguranje po osnovu radnog odnosa je prioritetno i prekida ranije osiguranje.\nDo problema može da dođe u slučaju da se radni odnos obavlja sa nepunim radnim vremenom, zbog čega u tom periodu osiguranik može da ima staž osiguranja utvrđen u trajanju kraćem od kalendarskog iako paralelno sa zaposlenjem i dalje obavlja samostalnu delatnost, čak i u slučaju kada su za samostalnu delatnost uplaćeni doprinosi, koji će u tom periodu samo uvećati osnovicu osiguranja.\nO ovome osiguranici moraju da vode računa, kako ne bi došli u neprijatnu situaciju prilikom podnošenja zahteva za ostvarivanje prava na penziju.\nVažno je naglasiti da osiguranik ima obavezu da o svim promenama u toku osiguranja obavesti Republički fond za penzijsko i invalidsko osiguranje, kako bi se blagovremeno registrovale odgovarajuće prijave u matičnu evidenciju.\nDakle, promene statusa u članstvu u reprezentativnom udruženju, odnosno donošenje dekreta od strane crkve, ili verske zajednice, predstavljaju osnov za promene u osiguranju. Posebno treba voditi računa o prestanku osiguranja, jer retroaktivni unosi u evidenciju udruženja nemaju dejstvo, već se prestanak članstva utvrđuje sa danom kada je promena registrovana, o čemu udruženja izdaju potvrde u skladu sa zakonskim propisima.\nTekst objavljen u Glasu osiguranika Fonda PIO\nTags:crkvaFond PIOMiroslav Mirićpenzijepenzije samostalnih delatnostipenzije sveštenikapenzije umetnikaSrbijaSrpska pravoslavna crkva SPCsvešteniciumetnici


Putovanja u doba korone- Šta sve znamo o otvaranju granica za građane Srbije - Naši u svetu\nObjavljeno 04/07/20 u 10:00\nPravila se menjaju iz časa u čas – Dozvoljeno putovanje u Veliku Britaniju bez karantina po dolasku, Nemačka ipak dozvolila putovanja za određene grupe državljana Srbije, piše BBC news na srpskom prenosi b92net.\n“Jedino zvanično je da će drumski granični prelazi za ulaz iz Severne Makedonije u Grčku biti zatvoreni do 15. jula. Nakon toga će ovo pitanje ponovo biti razmatrano i može doći do otvaranja, ili novog produženja roka, u zavisnosti od situacije”, prenosi B92.\nProtokol o ulasku u Grčku od 1. jula: Putnici će morati da popune poseban obrazac, evo šta će sve navoditi!\nRampa za Srbe i iz Austrije! Privrednici već upozoravaju zaposlene da ne putuju u ove zemlje\nOd 10. jula, državljani Srbije mogu da putuju i u Veliku Britaniju i po dolasku neće morati u dvonedeljni karantin. To važi za one srpske državljane koji 14 dana pre ulaska u Veliku Britaniju nisu bili u nekoj od zemalja koja nije na spisku država kojima je dozvoljen ulaz bez karantina.\nCentar za izdavanje britanskih viza u Beogradu počeo je sa radom nakon pauze zbog epidemioloških uslova.\nItalijanski mediji tvrde da se zaražen vratio iz Srbije ili BiH, Veneto najavljuje oštrije mere


NSinfo: Predsednik Voše: Ne želimo da pojačavamo C.zvezdu i Partizan - to je suština cele priče\nVojvodina će učiniti sve da zadrži igrače koji su dobrim partijama obeležili odlično prošlogodišnje evropsko izdanje i superligašku jesen\nKlubu sa "Karađorđa", koji kuburi sa blokiranim računom, u prilog ide činjenica da je deo dugova rešen a Dušan Mijić, predsednik Uprave, očekuje da će i preostali poverioci imati razumevanja.\nS druge strane, međutim, Novosađani nisu u prilici da se bore protiv "izlaznih klauzula" u ugovorima pojedinih igrača, po kojima, kako Mijić ističe, bilo koji klub uz uplatu odgovarajuće sume, može da preuzme i registruje njihovog igrača.\n- Jasno je da ne želimo da pojačavamo rivale u Srbiji i to je suština cele priče - kaže Mijić. - Za želju Partizana da angažuje Aleksandra Paločevića kao i za nameru Zvezde za Dejana Melega i Bogdana Planića, saznali smo iz novina. Nije bilo kontakata, zasada, a ne verujem da bi Zvezda i Partizan, kao naši najtrofejniji i ozbiljni klubovi "zaobišli" razgovor sa našom Upravom u vezi sa igračima. Ipak je kod nas najbitniji gospodski odnos i sportska kultura a sve ostalo na drugom mestu.\nDejan Meleg, kapiten Novosađana je, kako kaže, od agenta juče saznao da se Crvena zvezda interesuje za njegove usluge.\n- Moja želja je da do kraja sezone ostanem u Vojvodini i da pokušamo da "uzmemo" neki trofej - kaže Meleg. - Smatram da je na temu prelaska u Zvezdu trenutno nerealno pričati, jer naš najtrofejniji klub ima mnogo dobrih igrača. Ako ipak dođe do toga, na meni je da sačekam epilog razgovora na relaciji dva kluba, tako da ćemo videti šta će se i kako sve dešavati.\nAleksandar Paločević, prvi strelac Vojvodine, koji je na meti Partizana, naglašava da još nije razgovorao sa čelnicima kluba o promeni sredine, ali da je njegova želja inostranstvo.\n- Namera mi je da idem "preko" jer želim da se pred kraj karijere vratim u Vojvodinu - kaže Paločević. - Znam da me u Partizanu vide u kombinaciji za tim u napadu, pa je naredni potez dogovor dva kluba a konačna odluka je ipak moja. Prija interes, što je potvrda dobrog prethodnog rada i igara, ali, klub u kojem igram je za mene najveći. Zadovoljan sam u Vojvodini, volim Novi Sad, navijače poštujem i klub koji me hrani najviše na svetu volim.\nIpak, prelazni rok tek počinje...\nMićo Vranješ, transfer koordinator, potvrđuje da su na meti menadžera, pored Melega, Paločevića i Planića, Vladimir Kovačević, Nikola Antić, Filip Malbašić i Nikola Trujić.\n- Doduše, sve je još uvek u sferi raspitivanja, ali zvaničnih kontakata nije bilo - kaže Vranješ. - Konkretna ponuda za Paločevića stigla je iz Turske, od Genčlerbirligija, ali nije bila zadovoljavajuća.


Kovačević: Izostanak podrške Dodiku usmjeren je protiv Srpske i njenih građana - Top Portal\nNaslovnica Vijesti BiH Kovačević: Izostanak podrške Dodiku usmjeren je protiv Srpske i njenih građana\nKovačević: Izostanak podrške Dodiku usmjeren je protiv Srpske i njenih građana\nSavjetnik srpskog člana Predsjedništva BiH Radovan Kovačević izjavio je da je Milorad Dodik poslao zahtjev za održavanje posebne sjednice Narodne skupštine Republike Srpske jer je preglasan na sjednici Predsjedništva BiH, te naveo da će se na dnevnom redu tog zasjedanja parlamenta Srpske naći pet tačaka dnevnog reda.\nRiječ je o odlukama usvojenim bez konsenzusa na sjednici Predsjedništva BiH 31. marta, koje Dodik u skladu sa Ustavom smatra štetnim po vitalne interese Srpske.\nKovačević je naveo da je, između ostalog, riječ o saradnji CIK-a BiH sa nekim organizacijama i zemljama, te da vlast Srpske smatra da CIK ima nezakonit i nelegitiman sastav, koji manipulativnim radnjama želi da utiče na izborni rezultat.\n– Takvom CIK-u ne namjeravamo da damo bilo kakvu podršku jer je izabran mimo volje građana Srpske – rekao je Kovačević i podsjetio da se posebna sjednica, koju je zatražio Dodik, odnosi i na oblast obrazovanja gdje potpunu nadležnost ima Srpska.\nOn je za ATV rekao da u svakom slučaju preglasavanja srpskog člana Predsjedništva konačnu odluku i riječ daje Narodna skupština Srpske.\nKovačević je rekao da oni koji bilo kako izbjegavaju da podrže srpskog člana Predsjedništva BiH rade direktno protiv Srpske i volje njenih građana.\n– Time staju na stranu ostala dva člana Predsjedništva – naglasio je Kovačević.\nOcijenio je da je Predsjedništvo jedino nadležno da odlučuje o situaciji u Ukrajini, te da ono na tom planu nije usvojilo bilo kakav stav zbog čega diplomatski predstavnici BiH ne treba da se priklanjaju bilo kojoj strani u sukobu.\nRekao je da se u vezi s tim posebno loše ponaša i ministar inostranih poslova u Savjetu ministara Bisera Turković, čime se želi potpuno obespraviti Srpska.\n– Milorad Dodik u tom smislu i slično nema problem da Skupštini Srpske kaže da je ona iznad bilo koje institucije u BiH – rekao je Kovačević.\nOn je dodao da vlast Srpske ima loša iskustva sa opozicijom u Republici, koja je ranije napuštala sjednice kada se radilo o vitalnim interesima Republike.\n– Time su direktno stajali na stranu drugih članova Predsjedništva i davali im legitimitet da preglasavaju Dodika i sve građane Srpske, što će ljudi znati da ocijene na predstojećim izborima – rekao je Kovačević.\nPozvao je sve parlamentarne partije u Skupštini Srpske da na predstojećoj posebnoj sjednici o zaštiti vitalnih nacionalnih interesa Srpske glasaju za Republiku.\n– Time Srpsku neće niko da ugrožava, preglasava i obespravljuje – rekao je Kovačević.\nKada je riječ o predstojećim izborima u Srbiji, Kovačević je istakao da se očekuje ubjedljiva pobjeda Aleksandra Vučića i SNS-a.\n– Podržavamo stabilnost Srbije što je nama u Srpskoj jako bitno – rekao je Kovačević i dodao da Srpska, koja pretenduje da očuva svoj status i nadležnosti u okviru BiH, ima i imaće dobre ekonomske pokazatelje.\nPrethodni članakU Srbiji sutra predsjednički, parlamentarni i lokalni izbori\nNaredni članakŠri Lanka u haosu – vanredno stanje, policija na benzinskim pumpama: “Zaglavili smo”


”U evidenciji osnovnih sredstava koju vodi Rektorat nema podataka o zemljištu i podataka o vrijednosti investicija u toku (zgradi čija je izgradnja u toku), što nije u skladu sa zakonom o državnoj imovini. Rektorat je angažovao više osoba po osnovu ugovora o djelu za poslove za koje su sistematizovana radna mjesta, što nije u skladu sa zakonom o radu”, kostatovao je DRI.\nDržavna revizorska institucija (DRI) dala je uslovno mišljenje na reviziju pravilnosti prošlogodinjeg poslovanja Rektorata Univerziteta Crne Gore jer je utvrđeno da Rektorat nije poslovao u skadu sa Zakonima o državnoj imovini i radu, a isto je mišljenje dato i za finansijsko poslovanje pošto izvještaj nije pripremljen u skladu sa prihvaćenim okvirom finansijskog izvještavanja.\nZbog nedostupnosti podataka nije sprovedena unutrašnja revizija ličnih primanja zaposlenih koja se finansiraju iz budžeta, zbog čega, kako navodi DRI nije realizovan godišnji plan unutrašnje revizije za 2020. godinu. Konstatovano je i da evidencija prihoda koje Rektorat ostvaruje pražnjenjem bankarskih računa organizacionih jedinica (sopstveni prihodi fakulteta slivaju se na račun Rektorata) ne omogućava identifikaciju osnova ostvarivanja ovih prihoda.\nDRI navodi da je Rektora prihodovao novac pražnjenjem bankarskih računa univerzitetskih jedinica u iznosu od 7,48 miliona eura, od čega je 4,07 miliona vraćeno organizacionim jedinicama.\nRevizijom je rukovodio član Senata Branislav Radulović, dok je drugi član kolegijuma bio član Senata Zoran Jelić.\nDRIInvesticijeUniverzitet Crne GoreBranislav RadulovićZoran Jelić


Starački dom - Blic Online\nUprava za organizovani i teški kriminalitet MUP Republike Srpske pokrenula je pred Okružnim javnim tužilaštvom Banjaluka postupak protiv Marine J. iz Banjaluke o učinjenom krivičnom delu neovlašteno bavljenje određenim zanimanjem.\nHAPŠENJE KOJE JE MNOGE IZNENADILO Poznata kao hraniteljka koja je pomogla desetinama baka, osumnjičena da je imala ILEGALAN STARAČKI DOM\nBanjalučanka M.J. godinama je poznata kao izuzetno humana žena, koja je u svom domu, u sklopu programa hraniteljstva, desetinama iznemoglih baka pomogla da dostojanstveno prožive poslednje godine.\nMinistarstvo za rad, zapošljavanje, boračka i socijalna pitanja saopštilo je da je zaključno sa današnjim danom, u ustanovama socijalne zaštite, Domovima za smeštaj odraslih i starih, potvrđeno prisustvo virusa COVID - 19 kod 55 korisnika i 19 zaposlenih.\nNiko nije mlađi od 80 godina, a svi pregrmeli koronu i uskoro će biti otpušeni iz užičke bolnice\nSvi korisnici privatnog staračkog doma u Priboju, koji su pretprošle nedelje hospitalizovani zbog sumnje na korona virus, dobrog su zdravstvenog stanja potvrđeno je „Blicu“ u Zdravstvenom centru Užice.\nKorona virus ušao je u privatni starački dom "Terca eta" u Priboju gde je zaraženo 28 korisnika ove ustanove, potvrđeno je "Blicu" i u pribojskoj bolnici i u opštinskom Štabu za vanredne situacije.\nU ustanovama socijalne zaštite i domovima za smeštaj odraslih i starih korona virusom zaraženo je 127 korisnika i 40 zaposlenih.\nStarost se doživljava i proživljava na razne načine. Neke starije osobe duže ostaju vitalne. Ipak, neko dođe u fazu da više nije sposoban da se stara sam o sebi. Neurološka, kardio-vaskularna i reumatološka oboljenja česti su pratioci trećeg doba. Kada je starijoj osobi neophodna danonoćna zdravstvena nega i pomoć pri obavljanju svakodnevnih poslova, preseljenje u starački dom je praktično rešenje.\nU ustanovama socijalne zaštite i domovima za smeštaj odraslih i starih, zaključno sa današnjim danom, potvrđeno je prisustvo virusa Kovid- 19 kod 114 korisnika i 30 zaposlenih.\nNajmanje deset ljudi poginulo je u požaru koji se dogodio u staračkom domu u Krasnogorsku blizu Moksve, saopšteno je iz pres-službe moskovskog odeljenja ruskog Ministarstva za vanredne situacije.\nTestiranje u staračkim domovima u Njujorku dva puta nedeljno\nStarački domovi u Njujorku moraju da započnu testiranje na korona virus dva puta nedeljno za sve zaposlene i više neće primati pacijete izlečene od kovida koji napuštaju bolnice, najavio je guverner Endrju Kuomo.\nBroj smrtnih slučajeva od posledica korona virusa u staračkim domovima u Ohaju nastavlja da alarmantno raste, saopštila je danas Melani Amato, predstavnica zdravstvene službe te američke savezne države.\nPolicija u staračkom domu u Nju Džerziju pronašla TELA 17 LJUDI\nDošavši po dojavi da se u šupi staračkog doma nalazi telo preminulog lica, policija je u američkoj državi Nju Džerzi ove sedmice u mrtvačnici te ustanove pronašla tela 17 pokojnika koji su bili korisnici doma.\nU Belgiji počelo MASOVNO TESTIRANJE u staračkim domovima\nU Belgiji je danas počelo testiranje više od 210.000 štićenika i osoblja domova za stare, koji čine više od polovine preminulih od virusa korona.


Vreme 1520 - Intervju – Dusko Vujosevic: Nisam se dao pasjim sinovima\nPošto je ovoj vlasti, pre svega Aleksandru Vučiću, vrlo bitno da kontroliše navijače, onda je on, iako mrzi Partizan, preko Novaka Nedića stupio u kontakt sa vođama navijača Partizana i dogovorio se, preko tih posrednika, da im odloži zatvore, dogovorio im je neke poslove i preveo ih je na svoju stranu. Posle je smenjeno rukovodstvo u fudbalskom klubu na osnovu članskih karata kluba koje su se iznenada pojavile kod velikog broja "novih navijača"… Rukovodstvo klubova JSD Partizan su sada članovi Napredne stranke, a i sadašnje vođe navijača su jako bliske SNS-u. Na taj način se kontrolišu svi klubovi Jugoslovenskog sportskog društva Partizan.\nBio sam predsednik JSD Partizan i pri promeni vlasti, a to je delikatna stvar za svaki sportski klub, tadašnji predsednik FK Partizan Dragan Đurić je otišao kod Tome Nikolića, koji jeste Partizanovac i čiji je sin bio zaposlen kao jedan od trenera u FK Partizan, Nikolić mu je rekao govoreći o Vučiću: "Pazite se, ovaj je rešio da vas uništi." Kao da je Nikolić predsednik kućnog saveta koji ne može ništa da učini da stvari uravnoteži, da budu pravičnije.\nTe godine je održan fajnal for Jadranske lige u Laktašima i finalna utakmica se igrala između Crvene Zvezde i Partizana. Došlo je do incidenta jer je Andrej Vučić, navijajući, skočio tako naglo da se udario u neku betonsku gredu. Na kraju je Partizan dobio tu utakmicu, a Andrej Vučić je po završetku otišao u svlačionicu i rekao igračima Zvezde: "Ne brinite se, mi ćemo svake godine da budemo sve jači i jači, a oni sve slabiji i slabiji."\nZatim je 2014. u Beogradu održan fajnal for Jadranske lige, kada je na opšte iznenađenje pobedila Cibona. Bilo je prisutno i rukovodstvo Evrolige, bili su to prijemi u gradu, u predsedništvu gde je izlobirano da Beograd bude organizator fajnal fora Evrolige i da Crvena zvezda dobije poseban status. Vučić je objasnio da je ona državni projekat i da neće imati ekonomskih problema. A kada se desila pobeda Cibone nad Crvenom zvezdom u polufinalu, kada je Crvena zvezda eliminisana iz kvalifikacija za Evroligu, ušao je Nebojša Čović u svlačionicu i rekao igračima: "Ovo nije dobro, ali mi ćemo u svakom slučaju naredne sezone igrati Evroligu."\nU KK Partizan sada ima novca, ali mislim da se opet radi o nekoj manipulaciji sa navijačima vezanoj za trenutne potrebe i interese vlasti. KK Partizan u predizbornoj godini ima funkciju "oglednog dobra za organsku hranu" koji navijačima treba da skrene pažnju sa katastrofalne situacije u ostalim klubovima Jugoslovenskog sportskog društva Partizan.\nVlast je očigledno dala obećanje da će to uraditi i spoljni faktor ima strpljenja i shvata njenu "delikatnu poziciju". Ona ima veliku populističku podršku i to podršku patriota koji čak precenjuju značaj Kosova. Treba sve to upakovati, zahvaljujući medijima i talentu vlasti za laž i manipulacije, da te patriote ovu nezavisnost u oblandama prihvate kao veliki uspeh Aleksandra Vučića.


Moskva: Nedopustiv vakcinski nacionalizam - 09.12.2021, Sputnik Srbija\nMoskva: Nedopustiv vakcinski nacionalizam\nRusija smatra neprihvatljivim „vakcinski nacionalizam“ kojem pribegavaju brojne zemlje, izjavila je portparolka ruskog Ministarstva spoljnih poslova Marija... 09.12.2021, Sputnik Srbija\nPrema njenim rečima, Rusija se uvek protivila takvim pristupima i ukazivala na nedopustivost primene politike dvostrukih standarda.Početkom decembra predsednik Rusije Vladimir Putin izjavio je da je termin „vakcinski nacionalizam“ već u upotrebi u svetskoj praksi, ali bez uspostavljanja saradnje neće biti moguće boriti se ni protiv pandemije ni protiv klimatskih promena. Putin je napomenuo da ovaj termin odražava stvarno stanje stvari ne samo na komercijalnom tržištu vakcina, već i u pitanjima pomoći zemljama kojima je potrebna.\nrusija, vakcine, diskriminacija, marija zaharova, rusija – društvo\n© Sputnik / Sergeй Pivovarov / Uđi u foto-galerijuMedicinski tehničar priprema vakcinu protiv kovida\nRusija smatra neprihvatljivim „vakcinski nacionalizam“ kojem pribegavaju brojne zemlje, izjavila je portparolka ruskog Ministarstva spoljnih poslova Marija Zaharova.\n„Zemlje (iz redova ‘razvijenih demokratija’) aktivno pribegavaju principu diskriminacije. Podsetiću vas da je ona zabranjena međunarodnim pravom. One vode svoju politiku vakcinskog nacionalizma. To dovodi do kršenja najvažnijeg ljudskog prava – prava na život“, istakla je Zaharova na redovnom brifingu.\nPrema njenim rečima, Rusija se uvek protivila takvim pristupima i ukazivala na nedopustivost primene politike dvostrukih standarda.\nPočetkom decembra predsednik Rusije Vladimir Putin izjavio je da je termin „vakcinski nacionalizam“ već u upotrebi u svetskoj praksi, ali bez uspostavljanja saradnje neće biti moguće boriti se ni protiv pandemije ni protiv klimatskih promena. Putin je napomenuo da ovaj termin odražava stvarno stanje stvari ne samo na komercijalnom tržištu vakcina, već i u pitanjima pomoći zemljama kojima je potrebna.


LAKI JE (NE MALO) NERVOZAN | Kolubarske Blog\nPoslednja sednica skupštine pokazala je da prilično nekontrolisano raste nervoza prvih službenika Grada. Upotrebljena je, recimo, obično uspešna taktika da se u raspravu ubaci odbornik dresiran da napada, onako kako to na drugom nivou rade Šešelj jedan i Šešelj dva ili neki Rističević.\nZamisao je da se pažnja javnosti skrene sa mase činjenica i cifara o potpunom diletantizmu i povremenom kriminalu u dvogodišnjem (ne) radu koalicije koju čine SNS/SPS i još poneki prirepak. Jer, oni bolje od nas znaju da se dokazi o njihovim poslovnim potezima uredno slažu po fijokama iz kojih bi svakog trenutka mogli izroniti.\nNije strah njih da će Lokalni front u Valjevu dobiti izbore do kojih je ostalo najviše još dvadesetak meseci. Istraživanja koja stranka na vlasti uredno sprovodi na svim nivoima pokazuju da je ta varijanta moguća, ali još uvek daleko. Pokazuju, međutim, još nešto: da je rejting SNS-a u Valjevu poslednjih meseci na strmoj silaznoj putanji. SPS to takođe oseća: nimalo slučajno Valjevo je odabrano za svečanu sednicu Glavnog odbora, zabrinutog da li će kroz nekoliko meseci stranka ovde uopšte dostići cenzus.\nKamarilu koja, kako kažu, „vrši vlast“ u Valjevu, u stvari brine nešto sasvim drugo: vekovna institucija svilenog gajtana, odomaćena u sistemima sličnim nekadašnjem, a i sadašnjem uređenju u prijateljskoj nam i po mnogo čemu bliskoj turskoj državi.\nProcedura je sledeća: na mig padišaha, veliki vezir, obično baš onaj koji je sve do tog trenutka delio zlatnike i evre sa svojim štićenicima, šalje poklon po specijalnom kuriru. Za kurirom već jaše grupa novoodabranih službenika koja će zameniti smenjene. Sve zato što je neki od savetnika sračunao da lista sa dosadašnjim „prvim ljudima“ više ne može da zadovolji zahteve vođe.\nDobar deo birača biće ponovo zadovoljan, pohvaliće padišaha i velikog vezira, popljuvati smenjene pred kojima su koliko sinoć temenali. Glasaće ne pitajući kako to da grad od 82 hiljade stanovnika ima 78 hiljada imena u biračkom spisku.\nDa li će to biti dovoljno da dobiju izbore?\nAli to više ne zavisi samo od njih, nego i od nas.\nPre 22 sati 51 minuta u Bez kraja\nPre 23 sati 1 minuta u Trupni portret\nPre 3 dana 21 sati u Zlatno doba


Cvijanović: Radončić je ukazao na veoma ozbiljnu stvar\nMIGRANTSKA KRIZA Predsjednica Republike Srpske\nOna je za "EuroBlic" navela da se od institucija na nivou BiH traži apsolutno ozbiljnost u smislu provjere identiteta\n- Upozorenja bivšeg ministra sigurnosti BiH Fahrudina Radončića da SDA neće da sarađuje u vezi sa migrantima je ozbiljno pitanje. Umjesto da ta stranka pokloni povjerenje svom ministru koji ukazuje na određene neregularnosti, oni poklanjaju povjerenje nekoj državi koja neće da pošalje povratnu informaciju o njihovim državljanima koji su došli kao migranti u BiH. Neće da kažu ko su oni, da li su sigurnosno rizični, da li su učestvovali u terorističkim napadima ili u nekim vojnim akcijama - istakla je Cvijanović.\nCvijanović: U BiH ulaze migranti, nema saradnje Foto: Avaz\nNavodeći da razumije zašto je Radončić podnio ostavku, Cvijanović je rekla da je on ukazao na veoma ozbiljnu stvar, a to je da u BiH ulaze migranti i da nema saradnje sa njihovim matičnim državama u vezi sa utvrđivanjem identiteta.\nOna je za "EuroBlic" navela da se od institucija na nivou BiH traži apsolutno ozbiljnost u smislu provjere identiteta, utvrđivanja sigurnosne historije i svega drugog što je u vezi sa svakim licem koje dolazi u BiH.\nŽeljka Cvijanović Fahrudin Radončić Migranti


Organizovan doček Pravoslavne nove godine na Trgu slobode u Novom Sadu – RTV Panonija\nHomeVestiOrganizovan doček Pravoslavne nove godine na Trgu slobode u Novom Sadu\nNovosađani, kao i mnogobrojni gosti iz zemlje i inostranstva koji su najavili svoj dolazak u Novi Sad, imaće priliku da po četvrti put prisustvuju spektakularnom dočeku Nove godine koja se obeležava prema Julijanskom kalendaru. Pravoslavna 2016. godina biće dočekana u noći 13. januara na centralnom gradskom trgu uz ekskluzivan muzički program i do sada neviđeni vatromet u ponoć, a bogat muzički program biće nastavljen i u noći 14. januara.\n– Ova gradska administracija je 2013. godine, po prvi put u novijoj istoriji grada, na Trgu slobode priredila raznolik muzički program uoči dočeka Nove godine po Julijanskom kalendaru kada smo se opredelili da izvođači budu iz Novog Sada, a to su bile grupe „Garavi sokak“, „Amajlija“, „Apsolutno romantično“ i druge. Naredne godine, održali smo tradiciju i ugostili istog datuma pevače Željka Joksimovića i Natašu Bekvalac, a te novogodišnje noći Novosađane su zabavljali i Jelena Tomašević i Nikola Rokvić. Novi Sad dobro pamti prošlogodišnji nastup Svetlane Cece Ražnatović koja je pevala za Pravoslavnu novu godinu pred oko 60 000 ljudi okupljenih ispred Gradske kuće. Imajući u vidu ovaj niz uspešnih nastupa po kojima Novi Sad postaje prepoznatljiv kao mesto dobrog provoda i bezbednog okupljanja uoči proslave Pravoslavne nove godine, nastavljamo tradiciju i ove godine dovodimo u naš grad veliku muzičku zvezdu, Gorana Bregovića, čiji nastup obećava mnogo, sudeći prema najavljenom broju turista i zauzetosti smeštajnih kapaciteta u Novom Sadu i okolini. Novogodišnji program će početi 13. januara u 21.00 čas i to nastupom ansambla „Zorule“. Zatim će se nastupiti grupa „Garavi sokak“, dok nas petnaestak minuta pre ponoći očekuje Goran Bregović sa kojim ćemo odbrojavati poslednje sekunde pred Novu 2016. godinu uz spektakularni vatromet – rekla je savetnica gradonačelnika Nada Kobac i pozvala građane da u što većem broju dođu na Trg slobode u sredu uveče. Ona je naglasila da prethodno najavljen nastup Magnifica sa vojnim orkestrom “Stanislav Binički” neće biti održan iz tehničkih razloga.\nZa vreme proslave na Trgu slobode biće angažovana redarska služba, a u koncertni prostor neće biti dozvoljeno unošenje bilo koje vrste oružja, pirotehničkih sredstava i napitaka. Trifkovićev trg, kao i ulice Njegoševa, Miloša Hadžića, Đure Jakšića, Svetozara Miletića, Nikolajevska, Grčkoškolska, Zlatne grede, Grozde Gajšin, Natoševićeva, Nikole Pašića, Modene i Ilije Ognjanovića biće zatvorene za saobraćaj na dan dočeka od 15 časova do sutra ujutro u četiri sata. Semafori u široj zoni centra u noćnim satima radiće u režimu za dane vikenda. U svim ulicama užeg centra grada zabranjuje se ulazak vozilima sa važećim odobrenjem, osim za vozila organizatora Manifestacije, javno-komunalnih preduzeća i prioritetnih vozila. Parking garaža iza zgrade SNP-a privremeno će biti zatvorena i korišćena za potrebe parkiranja vozila organizatora i gostiju.\nBroj dece-prosjaka na novosadskim ulicama i dalje nepoznat


Niko, pa ni DPS, ne utiče na naš rad – Volim Podgoricu\nHome / NASLOVNA / Niko, pa ni DPS, ne utiče na naš rad\nNiko, pa ni DPS, ne utiče na naš rad\nDržavna revizorska institucija (DRI) je zakonom obezbijedila funkcionalnu, organizacionu i finansijsku nezavisnost, tako da niko na nju ne može vršiti neki uticaj spolja, a i objavljeni izvještaji o poslovanju političkih partija, gdje je dat veliki broj negativnih mišljenja, najbolje pokazuju uticaj neke partije na rad vrhovne revizije.\nTo je kazao juče predsjednik Senata DRI Milan Dabović na godišnjoj konferenciji za novinare, odgovarajući na pitanje “Vijesti” da li su utemeljene ocjene dijela javnosti da je DRI pod uticajem vladajućih partija, prvenstveno DPS-a.\n“Mi smo kroz zakonodavni okvir obezbijedili našu funkcionalnu, organizacionu i finansijsku nezavisnost. Kada je u pitanju finansijska nezavisnost, prilagođeno je rješenje da naš budžet ide direktno skupštinskom Odboru za ekonomiju, koji potom ide Vladi koja ga ne može mijenjati. Organizacionu nezavisnost smo obezbijedili time što sami opredjeljujemo predmetne i subjekata revizije i to je esencijalno važno za pitanje da li neko može vršiti uticaj da rad bilo koje revizije vode dva člana Senata koji imaju ista prava. Uz to, DRI ulogu koja joj je dodijeljena zakonom ne zloupotrebljava. Naše revizije su da kažem “jeftine”, jer uz isti novac koji dobijamo iz budžeta povećavamo obim reivzija. Ove godine imali smo 64 izvještaja, što je za oko 20-ak više nego prošle godine uz isti novac iz budžeta ili minimalno povećanje”, istakao je Dabović.\nOn je dodao da izvještaji DRI najbolje pokazuju uticaj neke partije na rad Senata, te da su ove godine povećali broj negativnih mišljenja, a da ima bilo kakvog uticaja broj negativnih mišljenja bi bio manji. Dabović je kazao i da su pojačali pritisak kada je u pitanju odgovornost u trošenju javnog novca, a za sljedeću godinu najavljuje da broj revizija neće biti manji u odnosu na ovu godinu.\n“Jedino u slučaju da se promijeni sistemski okvir vezan za rad političkih paritja i za našu nadležnost revizije u tom dijelu. Ako bi nas parlament oslobodio obaveze da revidiramo ovoliki broj partija, onda bi se u kvantitativnom dijelu smanjio broj revizija, ali po obimu novca koji je obuhvaćen revizijom nivo bi ostao isti ili čak veći. Kroz ovaj broj revizija koji smo objavili obuhvaćeno je između 50 i 70 odsto novca iz bužeta”, kazao je Dabović.\nDabović je najavio da će u narednom periodu biti urađena revizija Ministarstva finansija (koju DRI nikada nije uradila) i objasnio je da su se tim Vladinim resorom bavili kroz proces revizije završnog računa budžeta.\n“Da smo primijetili nešto gdje bismo morali skrenuti pažnju javnosti i njima mi bismo to definitivno uradili”, naglasio je Dabović.\nSenator Zoran Jelić je najavio revizije velikih preduzeća koja upravljaju velikom državnom imovinom.\n“DRI vrši reviziju zakonitosti i uspješnosti upravljanja državom imovinom i obavezama i budžetima svih subjekata čiji su izvori finansiranja javni ili nastaju korišćenjem države imovine, tako da ćemo u narednom periodu u skladu sa obavezama koje imamo godišnjim planom planirati i revizije velikih preduzeća koja upravljaju sa velikom državom imovinom. Ovih dana spremamo novi plan revizija, gdje ćemo pokriti najvažnije subjekte gdje procjenjujemo da je veliki rizik i gdje kroz reviziju treba vidjeti da li se novac građana troši na zakonit način. Sada smo u punom kapacitetu, poboljšali smo revizoriski kadar i u narednim godinama uradićemo revizije svih subjekata koji su značajni za crnogorsku javnost”, rekao je Jelić, odgovarajući na pitanje “Vijesti” da li će povećati obim revizija i posebno državnih preduzeća.\nNa konferenciji je saopšteno da je DRI nastavila sa aktivnim učešćem u procesu pristupanja Crne Gore Evropskoj uniji kroz sprovođenje aktivnosti na ispunjenju završnih mjerila iz pregovaračkog poglavlja 32 (finansijski nadzor).\nFirme se namjerno guraju u stečaj\nSenator Branislav Radulović potvrdno je odgovorio na pitanje “Vijesti” da li su kroz revizije u vezi sa stečajevima ukazali na namjerno prouzrokovane i dugotrajne stečajne postupke. DRI je objavila dvije revizije uspjeha u vezi sa stečajevima i to efikasnost sistema u naplati poreskog duga poreskih obveznika u stečaju i likvidaciji i efikasnost Uprave carine u sprovođenju mjera naplate carinskog duga.\n“Postoji institut namjernog stečaja jer na taj način vlasnik neke firme izbjegava plaćanje obaveza, a država gubi više nego značajne sume novca. To je dominantno kod jednopersonalnih društava sa ograničenom odgovornošću, a Poreska uprava ne koristi mehanizme zaštite države koji su joj na raspolaganju”, istakao je Radulović.\nOn je rekao da država zbog stečajeva gubi značajne sume novca po osnovu četiri vrste prihoda.\n“Prvi je po osnovu poreza i doprinosa zbog nemogućnosti naplate, zatim se umanjuje prihod od PDV-a, treći je gubitak što država preko Fonda rada izdvaja značajni novac za socijalno zbrinjavanje radnika i četvri gubitak su troškovi stečajnog postupka (naknade za rad stečajnih upravnika) koji se opet isplaćuju iz posebnog fonda iz budžeta”, kazao je Radulović.\nSavjet Evrope nije osporio nalaze DRI\nSenator Nikola Kovačević najavio je da će narednih dana DRI dostaviti parlamentu svoje predloge u vezi sa nedostatkom zakona o finansiranju političkih partija, kako bi se radna grupa za izmjene izbornog zakonodavstva i time bavila.\nKovačević je kazao da su ovu godinu karakterisali grubi napadi pojedinih političkih partija na članove kolegijuma koji su radili revizije političkih partija.\n“Na nedavno održanoj radionici Savjeta Evrope gdje su učestvovali predstavnci tih partija ponovo su demantovani njihovi navodi i ništa od onoga što je DRI objavila nije osporeno. DRI će istrajati u narednom periodu da sačuva svoj integritet”, istakao je Kovačević\nOn je najavio i potpisivanje memoranduma sa Vrhovnim državnim tužilaštvom uz učešće Savjeta Evrope koji će pokrenuti inicijativu kod državnih organa za izmjene zakona. Suština tih izmjena je da DRI neće podnositi krivične prijave, nego će VDT-u slati obavještenja o nepravilnosti do kojih dolazi.


Kosova.info - Srbija sa Entitetom Srpska polako tone u izolaciju?\nBallina » SRB-BIH-HR » Srbija sa Entitetom Srpska polako tone u izolaciju?\nSrbija sa Entitetom Srpska polako tone u izolaciju?\nČlan Predsjedništva BiH Milorad Dodik ponovio je više puta da je Kristijan Šmit „nelegitimni Visoki predstavnik“ i naglasio da „strani faktor u BiH pokušava da uništi identitet Srba i integritet RS i svede je na pravnu ljušturu“. Dodik smatra „da je namjera Kristijana Šmita da centralizuje BiH i da je postavi kao protivnika Srbije“. Kao dokaz toga, Dodik navodi da „Sarajevo ne želi da se uključi u projekat Mini Šengen“.\naleksandar vucic bonske ovlasti Christian Schmidt entitet srpska izolacija Milorad Dodik ohr srbija


Oboljeli od multipla skleroze i ove godine u Gornjoj Trepči\nHome / Srebrenica•Bratunac / Dešavanja / Oboljeli od multipla skleroze i ove godine u Gornjoj Trepči\nI ove godine nastaviće se korištenje Specijalne bolnice za rehabilitaciju “Gornja Trepča” za oboljele od multipla skleroze iz Republike Srpske.\nPredsjednik Udruženja oboljelih od multipla skleroze regije Birač Milan Stjepanović kaže da je prije nekoliko dana potpisan ugovor o nastavku korištenja bolnice za osiguranike Fonda zdravstvenog osiguranja RS i ovo je trinaesta godina koliko se realizuje program bez prekida.\n„Ovo godine je zbog vanredne situacije sa pojavom virusa korona nešto kasnije potpisan ugovor. Pozivam korisnike na strpljenje jer zbog ove situacije neće moći korisiti usluge bolnice dok se stanje ne normalizuje“, ističe Stjepanović.\nStjepanović apeluje na sve ljude, posebno oboljele od multipla skleroze da se pridržavaju izrečenih mjera u borbi i prevenciji protiv virusa korone i da brinu o sebi jer je imunološki sistem kod ovih bolesnika narušen zbog čega dodatno moraju da povedu pražnju.\nOn kaže da svi oboljeli od multipla skleroze imaju mogućnost da borave po 21 dan u banji koja privremeno zaustavljaju širenje bolesti i olakšava tegobe oboljelima.\nOve godine očekuje se oko 300 korisnika ovog programa iz Repubike Srpske, osiguranika Fonda zdravstvenog osiguranja RS, koji će boraviti u Specijalnoj bolnice za rehabilitaciju “Gornja Trepča”.\nUdruženje oboljelih od multipla skleroze regije Birač pokrenuto je 2000. godine i najstarije je udruženje ovog karaktera u RS i dalo je veliki doprinos i pomoć formiranju srodnih udruženja u drugim regijama ovog entitea.\nUdruženje ima 109 člana od kojih je 45 iz regije Birač, među kojima je nekoliko novooboljelih.